
Yr oedd Mr Williams yn enedigol o Sir Fon. Ganwyd 
ef yn Lledwigan, gerllaw Llangefni, Mai 7, ,1787. Perth- 
ynai i deulu parchus a chyfrifol; a chafodd yntau, o ran 
dysg a dygiad i fyny, bob manteision ag y gallesid eu dys- 
gwyl y pryd hwnw oddiwrth deulu felly. 

Pa bryd a pha fodd y derbyniodd Mr W. ei argraffiadau 
crefyddol cyntaf, yr ydym wedi methu cael alian i sicrwydd ; 
ac nid yw yntau wedi gadael dim nodiadau ar ei ol gyda 
golwg ar hyn. Ond un peth, os nad y peth cyntaf a effeith- 
iodd i ddefiro ei feddwl i raddau o ystyriaeth a difrifwch 
oedd gweled ereill yn pechu yn rhyfygus yn erbyn Duw. Yr 
oedd hyn, dybygid, yn ystod ei arosiad yn Chirk, ar gyffiniau 
sir Amwythig — gwlad nad oedd, y pryd hwnw yn enwedig, 
wedi ei darostwng gan yr efengyl ond i raddau bychain 
iawn. Dychrynai wrth weled yr annuwioldeb a'r annhrefh 
a fiynai yn y parthau hyny — " neb yn ceisio Duw, neb yn 
deall :" a'r lluaws mawr ar * y fíordd lydan,' a'u gwynebau 
tua dystryw tragwyddoL Bu hyn, debygid, yn foddion i'w 
gyfíroi yntau i feddwl am ei fater ei hun. Dychrynai rhag 
cael ei ollwng i fyned gyda'r llif ; a gwaeddai fel y Salmydd, 
a Na thyn fi gyda'r annuwiolion, ac na chasgl íy enaid gyda 
phechaduriaid," Gadawodd Chirk ^da^ ^c^pSSss^vas^^s^ 

ddwys ar ei feddwl ; a pharhaodd yr argraffiadau hyn i gy- 
nyddu ar ol ei ddychweliad adref i Ledwigan, nes peri iddo 
anesmwythyd mawr. Yr oedd yn amlwg erbyn hyn fod 
llaw Duw wedi cyffwrdd ag e£J a bod ysbryd Duw yn ei 
arwain ar hyd fíbrdd nad adwaenai efe. Derbyniodd Mr. 
W. argyhoeddiad amlwg a dwfh — aeth trwy y bwlch ar ei 
kyd, a dygwyd ef i wasgfe a cbaledi mawr. Cafodd olygiad- 
au bywiog iawn arno ei hun fel pechadur ; teimla ei hun yn 
adyn tlawd andwyol, heb ddim yn ei aros ond digofaint Duw 
a thrueni tragwyddoL, Bu am amser, fel y tystiai wrthym 
un tro, ar fin anobaith, a'i fynwes yn cael ei rhwygo gan 
ofiíau a gwasgfeuon blin, Ofnai lawer noswaith fyned i'r 
gwely rhag iddo ddeíFro a chael ei hun cyn y boreu yn 
uffern : ac yn nghanol hyn i gyd yr oedd ganddo y fath 
syniadau am sancteiddrwydd Duw, a phurdeb a manylrwydd 
ei gyfraith, fel y credai y buasai y Bód mawr yn berffaith 
gyfiawn yn ei dragwyddol gospedigaeth. Dyna fel y bu ar 
Mr. W. yn nechreuad ei grefydd — mor wahanol i ni, broffes- 
wyr claiar ac arwynebol yr oes hon ! Gallasai ef ddweyd 
fel y Salmydd, u Ing a blinder a gefais ; gofidiau uíFern a f m 
cylchynasant; maglau angeu a achubasant fy mlaen." Ond 
yn ei gyfyngder galwodd yntau ar yr Arglwydd, fel Dafydd, 
ac Efe a'u gwaredodd. 

Pa hyd y bu Mr. W. yn ngafael y peryglon a'r gwasgfeuon 
hyn, nid ydyin yn gwybod ; ond bu am rai wythnosau os 
nad misoedd, cyn cael tawelwch a gorphwysdra. Fel llong 
ar y mor, wedi ei dal gan ystormydd a chroes-wyntoedd, 
y mae weithiau yn gorfod treio mewn Uawer cyfeiriad cyn 
cael hafan a Uoches — ^felly y bu arno yntau ; troai weithiau 
at yr Eglwys Sefydledig, gan feddwl angori yno ; bryd arall 
troai ei wyneb at y Wesleyaid ; a phryd arall at yr Annibyn- 
wyr; ond gyda*r Methodistiaid, dybygid, y dygwyd ef i 
gilfach a glan iddi. Yr oedd y Parch. Thomas Owen, 
Llangemi, yn bresennol ar y pryd, ac yn ddyn ieuanc o 

ddeutu yr un oed ag yntau, Dywed ef mewn llythyr 
atom, ei fod yn " cofio yn dda y nos Sabboth y daeth Mr. 
W. i'r Society ar ol oedfa yr hen frawd, Mr. John Huxley 
o Gaernarfon, er ei fod wedi cael tueddu ei feddwl er ys 
tro i ddyfod i wrando i hen gapel y Methodistíaid i Lan- 
gefni. Bu yn bur ddifrifol ar feddwl ein hanwyl frawd pan 
yn cychwyn ei yrfa grefyddol ; ond fe gafodd olwg ar ogon- 
iant y Gwaredwr bendigedig, nes gorphwys ei enaid arno am 
byth." 

Fe barodd rhai o athrawiaethau yr efengyl gryn boen a 
phryder f w feddwl y pryd hwn, yn enwedig etkoledigaeih. 
Y mae yn resynus meddwl y camddefhydd dirfawr sydd wedi 
ei wneuthur o'r athrawiaeth hon gan ddychweledigion ieu- 
ainc, ac yn wir gan rai ** athrawon heb ddeall ." Parodd hyn 
gryn ddyryswch i feddwl Mr, W. Poenodd lawer yn 
*nghylch ei etholedigaeth bersonol ef ei hun-r-a oedd efe wedi 
ei ethol ? Ond daeth y gair hwnw ato gyda nerth ac awdur- 
dod mawr — " O ddyn, pwy wyt ti yr hwn a ddadleui yn 
erbyn Duw ; onid oes awdurdod i'r crochenydd ar y pridd- 
gist V Yr oedd hyn bellach yn ddigon iddo ef. Gwelodd 
mai dyma esboniad Duw ei hun ar . y dirgelwch, a pblyg- 
odd yntau ger ei fron gyda gwylder a gostyngeiddrwydd 
sanctaidd. O hyn alian edrychai arni fel dirgelwch i'w gredu 
nid i'w amgyffred; ond dirgelwch heb fod ynddo ddim 
cwmwl ar gyfiawnder Duw, nac ychwaith ddim trais ar ei 
ryddid yntau. Dysgodd Mr. W. o hyn alian i beidio edrych 
ar etholedigaeth fel mater o ymwybyddiaeth bersonol, nac 
ychwaith fel ammod iachawdwriaeth ; canys nid yw neb yn 
derbyn iachawdwriaeth trwy gredu fod Duw wedi ei ethol 
ef yn bersonol, neu fod Crist wedi marw drosto ef yn ber- 
sonol. " Hyn yw gorchymyn Duw, gredu o honom yn enw 
ei Fab e£ Iesu Grist, a chan gredu gael bywyd tragwyddol." ' 
Edrychai Mr. W, ar drefii iachawdwriaeth fel cadwen fawr^ l 
a'i dolenau uwcha£ megis arjB^th, ^útfAs^^gMíá^^»»^ ,E í^ \ 

yn y nefoedd, ac wedi ei rhwymo yno wrth orsedd Duw ; 
ond cadwen a'i dolenau isaf, megis edifeirwch, fíydd, cariad, 
&c, ar y ddaear, ac yn ein hymyl ni. Camsyniad mawr yw 
strainio yn ormodol i gael gafael yn y dolenau uchafj canys 
" bachgen" ydyw dyn ar y ddaear, nid ydyw eto yn ddigon 
tal i gyrhaedd top y chain* Y pwnc i ni y w cael gafael yn y 
dolenau isafj ac yna fe fydd yr holl gadwen genym yn y man. 

" Gellid meddwl," fel y sylwa y Parch. Robert Hughes, 
Gaerwen, " fod dyfodiad Mr. W. at greíydd wedi cynnyrchu 
cryn lawer o sylw, nid yn unig yn y cylchoedd agosaf, eithr 
hefyd trwy y sir : canys yr oedd efe yn aelod mewn teulu 
uchel, yn llawn mwy felly na'r cyffredin, ac nid llawer o'r 
cyfryw a dueddid y pryd hyny i ymuno a chrefydd, yn 
enwedig yn mysg y Methodistiaid ; ac yn gymaint ag iddo 
ddangos, a hyny yn fuan, arwyddion eglur o wir droedigaeth, 
dylanwadodd hyny ar unwaith i ddarostwng y rhagfarn 
teuluaidd, ac i ennill rhai o'r teulu i broffesu crefydd, a'r 
gweddill o honynt i fod yn fíafriol iddi hyd ddiwedd eu 
hoes." 

Wedi ymuno á'r Methodistiaid, ymródd Mr. W. ati o 
ddifrif. Bu ei flynyddoedd cyntaf hyn yn enwedig, yn 
flynyddoedd o lafur ac ymroad diflino. Ymródd lawer yn 
ystod y tymhor hwn i ddarllen a myfyrio ; a thrwy ddiwyd- 
rwydd a dyfalbarhad, ac o dan arweiniad a dysgeidiaeth yr 
Yspryd, cynnyddodd lawer mewn barn, gwybodaeth, a 
phrofíad ; a daeth ei syniadau am drefh yr efengyl yn íwy 
clir, addfed, a sefydlog ; a thrwy ei lafur a'i fíyddlondeb, 
ynghyda'i ddoethineb a'i hynawsedd, profodd ei hun yn 
ddyn gwerthfawr a defhyddiol iawn. Yn wir, yr oedd ei 
ymarweddiad sanctaidd y fath y pryd hwn fel y darfu y 
frawdoliaeth yn Llangemi sylwi amo, a'i ddewis yn swyddog 
eglwysig, a hyny yn mhen ry w ychydig flynyddoedd ar ol 
iddo fwrw ei goelbren yn eu mysg, a phan nad oedd eto ond 
dyn ieuanc naw ar hugain oed. 

Oddeutu'r amser hwn y daeth Mr. W. i gydnabyddiaeth 
á'r diweddar Barch, John Elias, a buont o hyn alian yn 
gyfeillion mawr i'w gilydd. Teithiasant gyda'u gilydd i hen 
Gymanfaoedd De a Gogledd ; ac wedi i Mr. Elias symud i'r 
Fron, gerllaw Llangeíni, yr oeddynt yn gymydogion agos 
i'w gilydd. Perthynent i'r un eglwys, a byddent ill dau 
"yn un yspryd ac yn un enaid, gan gydymdrech o blaid 
ffydd yr efengyL" Tystiai iddo gael llawer o fendith trwy 
weinidogaeth Mr. Elias, a llawer o fudd yn ei gyfeillach. 
Yn wir un o ddysgyblion Mr. Elias oedd ef ar lawer cyfrif, 
ac yr oedd nid ychydig o ddelw yr athraw ar y dysgybl ; 
efe oedd ei safon a'i gynllun mawr, ac yr oedd ganddo y 
meddwl mwyaf o hono, ac o'i enw a'i goffadwriaeth. 

Yn y flwyddyn 1819, darfu i Mr. W. y muño mewn priodas 
gyda Miss Elizabetli Foulkes, merch i'r diweddar Mr. 
Foulkes, Machynlleth: a bu bendith a gwyneb yr Arglwydd 
yn amlwg arnynt ill dau. Fel y sylwa y Parch. Robert 
Hughes — " bu Mr. W. yn ddedwydd yn ei briodas : efe a 
gafodd wraig barchus a chrefyddol, ac o'r un tueddiadau 
crefyddol ag yntau ; a bu y naill yn gymhorth mawr i'p Hall, 
ac yn arbenig felly mewn ystyriaethau crefyddol. Gellir 
dweud am danynt fel am Zacharias ac Elizabeth — "Ac yr 
oeddynt ill dau yn gyfiawn ger bron Duw, yn rhodio yn holl 
orchymynion a deddfau yr Arglwydd yn ddiargyhoedd." 

Yn y flwyddyn 1835, symudodd Mr. W. o Ledwigan i 
Frongoch, gerllaw Pentraeth — preswylfa newydd brydferth 
a adeiladodd efe iddo ei hun ar dyddyn a brynasar i'r dyben 
hyny, a diameu mai fel " Mr. Williams Frongoch" yr adna- 
byddid ef oreu gan luaws o'i gyfeillion, Yma y treuliodd y 
tymhor mwyaf cysurus a dedwydd o'i oes, wedi rhoi i fyny 
yn awr bob gofalon a gorchwylion bydol, ac mewn mwynhad 
o íwy o gyfleusderau i ddarllen a myfyrio, a bod yn wasan- 
aethgar i'r efengyL Diameu mai yn y Frongoch y gpr- 
phenasai Mr. W. brydnhawn ei fyirj^ tsak %^. i >gs¿fcswr^. 



14 COFIANT. 



/ 



ef i ymadael o herwydd gwaeledd ei iechyd ; canys yn y 
blynyddoedd diweddaf y bu yno, yr oedd y lie eisoes yn 
myned yn rhy oer iddo ; ac yntau dan yr angenrheidrwydd 
i symud am y tymhor gauaf i hinsawdd mwy tymherus, 
megis Hastings, Brighton, a manau eraill. 

Ond bu o wasanaeth mawr i achos crefydd yn yfetod yr 
holl amser y bu yno. Teithiai lawer er ei fwyn, a gweinai 
arno yn ei holl gylchoedd yn llawen ac ewyllysgar, Dang- 
osai lawer o fanylwch a flyddlondeb gyda Deeds y Capelau, 
a gwnaeth lawer i'r Sir yn hyn o orchwyL Arolygai hefyd 
gyhoeddiadau y Sir ; ac am rai blynyddoedd bu yr achos 
Cymreig yn Dublin dan ei arolygiaeth. Bu hefyd am yspaid 
yn Drysorydd Sirol y Feibl Gymdeithas Frytanaidd a Thra- 
mor, Teimlai Mr. W. yn gynhes iawn at y sefydliad daionus 
hwn, a dyddordeb neillduol yn ei weithrediadau ; ac yn ei 
ewyllys gadawodd £200 o waddol i gyllid y Fam-gymdeithas 
yn Llundain. 

Bu dyfodiad Mr. W. i Glanbeuno, gerllaw Caernarfon, yn 
gaffaeliad nid bychan i'r achos yn y Bontnewydd. Y mae 
yn ymddangos, o herwydd ryw amgylchiadau neu gilydd, 
mai lled isel a marwaidd oedd yr achos yn y lie hwn, ac 
effeithiai hyny yn ddwys ar feddwl Mr. W. ; ond trwy ei 
ymweliadau a'i ymddiddanion personol, ynghyd a'i yspryd 
gostyngedig a'i ymarweddiad syml, bu yn foddion i beri 
graddau o gynhwrf a deffroad trwy yr holl gymydogaeth. 
Chwanegodd yr Ysgol Sabbothol a'r gynulleidfa, fel yr 
ydym yn deall, i fesur mawr ; a daeth yr achos i wisgo 
gwedd ac yspryd newydd yn ei holl gysylltiadau. 

Wedi i Mr. W. symud i Fachynlleth yn y flwyddyn 1863, 
dechreuodd ei iechyd adfeilio fel ag fw luddias i wneuthur 
nemawr gyda rhanau mwyaf cyhoeddus y gwaith ; ond trwy 
ei hir nychdod, yr oedd ei dymher yn hynod o siriol, a 
pharhaodd i ddilyn ei fyfyrdodau Beiblaidd yn egniol hyd y 
diwedd. Ei hoff arferiad ef oedd darllen y Beibl o'i gwr. 

Codai oriau cyn boreufwyd i astudio yr Ysgrythyrau ; ac 
wedi darllen rhyw gyfran neillduol, aríerai ei hysgrifenu 
drachefii yn ei ddyddlyfr, mewn trefh i'w hargraffu yn 
ddyfiíach ar ei feddwl; a gwnai y gyfran yn destyn ei 
fyfyrdodau ar hyd y dydd. Wedi symud i Fachynlleth, 
ysgrifenodd draethawd bychan ar " Gyfiawnhad,' yr hwn a 
gynnwysa grynodeb buddiol ol syniadau ar yr athrawiaeth 
bwysig hon; a dilynwydhwn gan draethodyn (tract) bychan 
o"i eiddo, neu "Gasgliad o adnodau ar wahanol ddyled- 
swyddau teuluaidd," 

Ac felly, mewn henaint a llesgedd, ni heneiddiodd ei 
feddwl, ac ni lesgaodd ,ei yspryd. Ysgrifenodd lawer hyd 
yn nod yn mlynyddoedd olaf ei fy wyd ; a phe cesglid holl 
ysgrifau ei oes at eu gilydd, byddent yn sicr yn ddigon i 
godi cywilydd ar lawer o honom. Ysgrifenai efe, nid er 
mwyn eraill, ond er ei íwyn ei hun — ei fantais a'i gyfleuedra, 
ynghyd a'i les a'i adeiladaeth bersonol ei hun. A chyda 
golwg ar yr ychydig ag y darfu iddo anturio eu cyhoeddi, 
nid oedd trwy y cynnyrchion hyn yn profíesu pethau mawr. 
Nid oedd dim pellach oddiwrth ei feddwl ef na rhyw wag 
uchelgais llenyddol, ac " arian ac aur neb ni chwennychai" 
ychwaith. Llafur cariad oedd y cwbl; nid oedd dim a'i 
cymhellai i hyn o wasanaeth ond y meddwl syml, gonest, 
gostyngedig hefyd y gallai fod, trwy yr ychydig linellau hyn, 
o ryw help i rai o aelodau ein Hysgolion Sabbothol. Ac yr 
oedd fod henafgwr fel efe yn gallu troi holl firwd ei ymad- 
ferthoedd at efrydiau o'r natur yma, a hyny yn ngwyneb 
llesgedd a gwendid mawr, yn beth ñas cyfarfyddir ag ef yn 
fynych, ac nis gaUwn ni lai nag edryoh amo gyda graddau 
helaeth o hyfrydwch a chymeradwyaeth. 

Gwaethygodd Mr. W. tua diwedd y flwyddyn 1866, fel yr 
ofnid bellach am ei adferiad. Ond wedi ei amddifadu o'r 
moddion cyhoeddus, dangosodd lawer o ddyfalwch gyda'i 
ymarferiadau personol a theuLuaidd s "&\ t^Ar^^^ ^t^ ^ 

hoff waith o ddarllen nes 7 bu raid iddo ildio, a daliodd i 
ysgrifenu ei nodiadau Beiblaidd tra y gallodd ei law gryn- 
edig ly wio'r ysgrifbin, Wedi myned yn rhy wan i ddarllen 
ei hunan, byddai Mrs. W., neu rai o'i gyfeillion, yn gwneud 
hyn iddo ; weithiau dewisai ei lyfr al gyfran ei hun, Hofíai 
yn fawr glywed darllen rhai o bregethau Mr. Spurgeon ; ac 
weithiau byddai yn rhaid ei arwain i ben Pisgah i roi golwg 
iddo ar randir ei etifeddiaeth yn ngwaith ardderchog Mr. 
Baxter ar " Dragwyddol orphwysfa y saint." Ond y Bibl 
oedd ei brif lyfr, yn glaf ac yn iach ; yr " oedd ei ewyllys yn 
nghyfraith yr Arglwydd, ac yn myfyrio yn ei gyfraith ef 
ddydd a nos." Dyma hefyd ei gysur yn ei gystudd. 

Dyoddefodd ei gystudd yn dawel ac amyneddgar ; a phar- 
haodd y sirioldeb a'r serchogrwydd hwnw a'i nodweddai yn 
ei fy wyd, yn ddigwmwl hyd y diwedd, Gwenai yn dirion ar 
bawb a ymwelai ag ef ; diolchai am bob cymwynas a wein- 
yddld iddo ; ac ar yr adegau mwyaf poenus a fu amo, ni 
r cherddodd dros ei wynebpryd y gradd lleiaf o brudd-der ac 
anniddigrwydd. Ni fynegai ond ychydig o'i deimladau per- 
sonol ; ac ni fuasid yn dysgwyl peth felly oddiwrth un o 
nodweddiad meddwl fel yr eiddo Mr. W. Ni roddai efe ei 
hun fawr o bwys ar hyn un amser ; ac yn sicr nid oes fawr 
o werth i'w roddi ar lawer o ryw frawddegau uchel-seiniol a 
glywir weithiau, yn enwedig pan y mae lie i ofhi nad ydynt 
ddim ond eñeithiau cyfíroadau tymher. Ond nid dyn ty- 
mherog nwydog oedd Mr, W., yn cael ei gynhyrfu gan bob 
awel a chwythai drosto, ond un o ymarweddiad gwastad, ac 
yn meddu ar lawer o hunan-feddiant a phwyll. Traethai ei 
farn yn rhydd a chyfeillgar, ond cuddiai deimladau ei galón 
— dirgelion a chyfrinach ei ysbryd. Ac felly, yn ei ddyddiau 
olaf, nid llawer a ddywedai o'i helynt personol. Ond yr un 
pryd, rhwygai y lien weithiau, holltai y cwmwl, a phelydrai 
ryw adnod arnom o ganol y tywyllwch fel fflachiad mellten. 
Un tro, ar ol pangfa galed o besychu, gloewai ei lygad, a 

dywedai y gair hwnw, "Canys ein byr ysgafn gystudd ni sydd 
yn odidog ragorol yn gweithredu tragwyddol bwya gogoniant 
i ni." Byddai weithiau ryw atajfa ar ei anadl, ac ofnid y 
gallasai gael ei gymeryd ymaith yn un o'r cyfry w spasms ; 
ac un noswaith, wedi dyfpd i raddau ato ei hun, ar ol un o'r 
attacks hyn, troai at Mrs. W., a dywedai, ' Wel, pa un bynag 
ai byw yr ydym, i'r Arglwydd yr ydym yn by w ; ai marw, 
i'r Arglwydd yr ydym yn marw ; a pha un bynag ai byw ai 
marw, eiddo yr Arglwydd ydym.' Wele rai o'i hoff adnodau 
ar hyd ei oes, a gweinyddasant lawer o gysur iddo yn ei 
gystudd ; " Yr Hwn a osododd Duw yn iawn," " Crist a'n 
llwyr-brynodd ni oddiwrth felldith y ddeddf," &c, "Yr 
Hwn nid aduabu bechod, a wnaeth Efe yn bechod drosom 
ni;" &c., "Yr Hwn nid arbedodd ei briod Fab," &c. 
Teimlai y gwirioneddau hyn fel creigiau tragwyddol ; ac 
wedi cael gafael ar y graig, nid oedd ganddo bellach ddim 
i'w wneud ond pwyso arni. Nid cloddio am dani, na gyru 
am neb arall i ddyfod i gloddio drosto, fel y gwna llawer, 
ysywaetb, pan y deuant i farw. Gwnai ef hyn yn ei fy wyd, 
ac ar hyd ei fy wyd, ac yn awr nid # oedd ganddo ddim i'w 
wneud ond pwyso arni. A phan y mae dyn yn pwyso, nid 
yw byth mewn ffrwst — nid y w yn brysio ac yn gwylltio ; a 
dyma y rheswm fod Mr. W. yn gallu marw mor dawel — 
pwyso yr ydoedd> pwyso mewn ymostyngiad tawel i ewyllys 
Duw, ac mewn ymorphwysiad llawn ar ei drefn rasoL Pan 
ar newid ei fyd, nid oedd arno ef eisieu newid ei bethau ; a 
gwyr pawb a'i hadwaenai fod ganddo ef ei bethau— trefh a 
chyfamod Duw, haeddiant a chyfryngdod yr Arglwydd Iesu, 
ac undeb á'i Berson Mawr ; dyma bethau Mr. W. ; dyma 
destun ei fyfyrdodau, a " ffon" ei gysur a'i gy nhaliaeth ar 
hyd ei oes ; a phan y daeth i " dynu ei draed i'r gwely i 
farw, 11 cafodd yntau, fel Jacob, y fraint o íarw " a'i bwys ar 
ben ei ffon." Claddwyd ef yn mynwent Ceidio, gerllaw 

C 

Llanerchymedd, lie yr ymgynnullodd nifer mawr o'i hen 
gyfeillion i'w hebrwng " i áf ei hir gartre£" 

Gwna ei hen gyfaill, y Parch. Henry Griffith, gynt Per- 
iglor Llandrygarn, Mon, y nodiadau canlynol, yn mysg eraill, 
ar rai o nodweddion Mr. W. fel dyn, ac y mae yntau bellach 
wedi dianc o'n mysg. 

1. Yr oedd yn un hynod am fore-godi. 

2. Yr oedd ein parchus gyfaill yn garedig a siriol o ran ei 
dymher naturiol, yn gyfeillgar yn ei ymddiddanion, ac yn 
groesawus yn ei dy. 

3. Yr oedd yn elusengar i'r tlodion, yn enwedig i'r cleifion 
a'r rhai helbulus o honynt, ac yn haelionus at bob achos da. 

4. Yr oedd yn ddyn o feddwl gwrol a phenderfynol, a 
dilynai yr amcan oedd ganddo mewn golwg hyd ei gyflawn- 
iad, fel pe b'ai annogaeth y gwr doeth yn wastad yn ei gof — 
" Beth bynag a ymafael dy law ynddo i'w wneuthur, gwna 
a'th holl egni." 

5. Yr oedd Mr. W. yn meddu ar lawer o wybodaeth ym- 
arferol — practical man oedd ef. Wedi ei eni yn amaethwr, 
deallai amaethyddiaeth a garddwriaeth yn dda yn eu gwa- 
hanol ranau : yr oedd hefyd yn gy wrain mewn saerniaeth, 
peirianwaitb, ac adeiladaeth. Adeiladodd un annedd iddo 
ei hun, a chyfnewidiodd amryw eraill er gwell. Heblaw 
hyny, yr oedd yn fedrus mewn tir-fesuriaetb, a gadawodd ar 
ei ol liaws o dafleni (mapsj, y rhai, ysgatfydd, a fyddant yn 
ddefnyddiol i berchenogion y tiroedd hyny am oesoedd eto. 

6. Yr oedd ein cyfaill yn fywiog yn ei symudiadau, ac yn 
hoff o deithio; ac yr oedd ei wybodaeth fanwl ynghylch 
cerbydau, meirch, &c, yn fantais iddo yn hyn. Ac nid yn 
unig i ymweled á'i berthynasau a'i gydnabod y teithiai efe, 
ond hefyd, ac fe allai, yn benaf, yn achos yr efengyl, ac 
achosion daionus eraill. 

7. Cafodd Mr. W, y fraint o fwynhau iechyd corphorol da 
am ran fawr o'i oes ; ond o herwydd damwain niweidiol a 



gawsai gydag agerbeiriant, a gwendidau henaint ar ol hyny, 
dyoddefodd lawer o boen a chystudd yn y blynyddoedd olaf 
o'i fywyd. Eithr ymostyngodd i'r cwbl yn dawel ac amyn- 
eddgar, gan wybod mai '* byr ac ysgaíh" y w cystudd plant 
Duw, a'i fod " yn odidog ragorol yn gweithredu tragwyddol 
bwys gogoniant iddynt." 

Yr oedd Mr. W. yn neillduol am ei gysondeb gyda'r 
addoliad teuluaidd, ac am y dull doeth a medrus gyda pha 
un y dygai y gwasanaeth yn mlaen. Yr oedd y " ddyled- 
swydd" yn great fact yn ei deulu ef ; byddai bob amser ryw 
newydd-deb ar y gwasanaeth, a chedwid y fath urddas a 
mawredd ar yr amgylchiad ñas gwelir yn aml ei gyffelyb. 
"Nid ydym yn cofio," meddai y Parch. Robert Hughes, 
Gaerwen, " gweled crefydd deuluaidd yn ei holl gysylltiadau 
wedi ei dyrchafu i raddfa uwch nag yn nheulu Mr. a Mrs. W. 
Arferent addoli trwy ddarllen pennod o'r Beibl, a thrwy i 
bob un adrodd adnod o'r bennod a ddarllenasid ; yna canu a 
gweddio. Byddwn yn wastad yn teimlo ar adeg yr addoliad 
teuluaidd yn Lledwigan, fel yn y gynnulleidfa liosog ar y 
Sabboth — pawb yn cydganu yn gerddgar a soniarus ; ac os 
ydym yn cofio yn iawn, Mr. W., yn fynychaf, fyddai blaenor 
y gán." 

Fel swyddog eglwysig yr oedd Mr. W. yn gynllun rhag- 
orol o'r hen Flaenoriaid Methodistiaidd— dosparth o ddynion 
ag y bu lie mawr iddynt am flynyddoedd meithíon, — dynion 
egwyddorol, hyddysg yn athrawiaethau yr efengyl, crefyddol 
eu harchwaeth a'u hyspryd, ac yn neillduol o fedrus i drin 
profíadau. Bu y dosparth hwn o ddirfawr wasanaeth i 
eglwysi cyntaf y Methodistiaid, pan yr oedd y pregethu a'r 
pregethwyr yn anaml, a'r rhai hyny, lawer o honynt, yn 
fynych oddicartref. Buom yn meddwl y gallasai fod dos- 
parth cyffelyb yn yr oes Apostolaidd, ac y gallasai fod angen 
neillduol am danynt ar yr adeg hono, fel ar adeg cychwymsd. L 
Methodistiaeth yn Nghymru, A.c 7 Taaáx &£o&N&-t ^"«í^N^ 

ysgrifenu at Timotheus, yn awgrymu rhywbeth tebyg i hyn. 
Ymddengys (1 Tim. v. 17) fod rhai o'r henuriaid (ruling 
elders) yn arfer '• poeni yn y gair a'r athrawiaeth," a bod y 
cyfryw i gael eu " cyfrif yn deilwng o barch dau-ddyblyg." 
Un felly oedd Mr. W. Nid yn unig yr ydoedd yn un oedd 
yn arfer " lly wodraethu yn dda," ond yr oedd hefyd yn un 
a fyddai yn wastad " yn poeni yn y gair a'r athrawiaeth. 
u Fel swyddog eglwysig," meddai y Parch. Kobert Hughes> 
"yr oedd yn un o'r rhai ffyddlona£ ac yn gwir ofalu am y 
pethau a berthynent i'r eglwys yr oedd efe yn aelod o honi. 
Gofklai am ei thlodion a'i chleifion, gan gydymdeimlo á 
hwynt yn eu hadfyd, ac yn wastad yn eu cynnorthwyo. Ni 
byddai neb yn watt na byddai yntau yn wan, na neb yn 
tramgwyddo na byddai yntau yn llosgi. Cyrhaeddodd yn 
lled rúan i restr y diaconiaid blaenafj nid ar gyfrif ei sefyllfa 
fydol yn eymaint, ond hefyd ar cyfrif ei deilyngdod swyddol. 

llawn o'r Yspryd Glan a doethineb," Clywsom y diweddar 
Barch. John Elias yn dyweyd am daño, " fod ganddo lygad 
crafíj er nad oedd mor barablus ag eraiüf a rhwng pob peth 
yr ydoedd yn wr o gyfrifiad crefyddol uchel yn Sir Fon," 

I. YR EGLWYS YN El NATUR Al RHAGOR- 

FREINTIAU. 

Ysttr príodol y gair eglwys ydyw cynnulliad neu gynnull- 
eidfa o bobl wedi dyfod at eu gilydd i gydymgynghori a 
chydweithredu ynghylch unrhyw fater neu orchwyl ; ac fe'i 
defhyddir ef yn yr ystyr yma unwaith yn y Testament 
Newydd, sef yn Act. xix. 39, 41. Yr hyn sydd bwysig yn 
ystyr y gair yw, ei fod yn golygu fod yn rhaid i*r cynnulliad 
fod yn gynnulliad cyfreithlawn ac awdurdodedig, wedi ei 
ddewis yn rheolaidd. Nid íod y cynnulliad wedi dyfod 
ynghyd wrth ei reol neu ei fympwy ei hun ; ond rhaid ei fod 
wedi ei alw a'i neillduo i gyflawni dybenion pennodol. Felly 
rhai wedi eu deivis — wedi eu tynu alian, ydyw'r eglwys, yn 
ol ystyr y gair. 

Y gair a ddefnyddir yn yr Hen Destament am eglwys 
ydyw "cynnulleidfa" — " Yn ngbanol y gynnulleidfa," medd- 
ai y Salmydd, "y'th folaf di," fcaW «Su TO.\ *.fcr»**£s* 



wrthym fod y gair a ddefnyddia yr Hen Destament yn cym- 
eryd i fewn bob peth sydd yn hanfodol yn ystyr y gair 
eglwys % Yr oedd cynnulleidfa meibion Israel "wedi eu 
dewis gan Dduw i fod yn bobl briodol iddo ei Hun;" yr 
oeddynt wedi eu galw a'u neillduo yn arbenig i gyflawni ei 
ewyllys, ac i gadw i fyny ei wasanaeth a'i addoliad ger bron 
cenhedloedd y ddaear. 

» Y mae'r eglwys i'w hyatyried mewn dwy ystyr, yn weledig 
ac yn anweledig. Wrth yr eglwys anweledig y meddylir 
holl saint ac etholedigion Duw yn y nef ac ar y ddaear. 
Gellir ystyried y gyfran hono o honi sydd yn y nefoedd fel 
yr eglwys orfoleddus, neu eglwys y cyfiawnion, wedi budd- 
ugoliaethu ar bechod, a phoen, a phob gelyn ; ac wedi myned 
i orphwys oddiwrth eu IJaíur yma, nid oes ganddynt bellach 
ond gorfoleddu a llawenychu yn nhragwyddol bresenoldeb 
Duw a'r Oen, Dyma yr eglwys yn ei gwedd uwchaf, ac yn 
ei chyflwr mwyaf perffeithiedig ; a dyma'r amser y gwelir hi 
a holl fwriadau a goruchwyliaethau Duw tuag ati wedi eu 
cyflawni ynddi. Hon yw corph dirgeledig Crist, " ei gyf- 
lawnder Ef, yr hwn sydd yn cyflawni oli yn olí," Eph. i 23. 
Hon fydd yn cael ei chyflwyno iddo fel ei briodasferch 
ogoneddus, " Yn eglwys heb arni na brycheuyn na chrychni, 
na dim o'r cyfry w, " Eph. v. 27, 

Wrth yr eglwys weledig y meddylir yr eglwys broffesedig 
ar y ddaear, neu yr eglwys yn ei ffurf gymdeithasol, neilldu- 
edig oddiwrth y byd. Defnyddía Iesu Grist lawer o gyd- 
mariaethau i ddangos yr eglwys yn y wedd hon arni, megis 
" dinas ar fryn," Math. v. 14 ; '• teyrnas," Luc xix. 11, &c. ; 

" gwinllan," Math, xxi. 33 j y " deg morwyn," Math. xxv. 
1, &c. Y mae amryw o bethau yn angenrheidiol er gwneud 
eglwys weledig, Rhaid bod ynddi swyddogion i'w harwain, 
ei chyfarwyddo, a'i lly wodraethu ; a dylai y swyddogion 
hyn fod o'i dewisiad hi ei hun. Rhaid bod ynddi hefyd 
ymarferiad cyson a pharchus á'r ordinhadau hyny a sefydl- 
odd Crist yn ei eglwys — sef y Gair, y sacramentau, agweddi, 
Act. ii. 42 ; canys heb hyn nid oes ganddi sail i ddysgwyl 
ei wyneb a'i fendith. 

Dylai hefyd fod ei dysgeidiaeth yn bur ac iachus ynghylch 
athrawiaethau yr efengyl — " eglwys y Duw byw y w colofn 
a sytíaen y gwiríonedd," 1 Tim. iii, 15 ; Gal. i. 8 ; Tit iiL 10 ; 
Col. i. 18 ; Heb. x, 23. Ond eto, tra y perthyn Tr eglwys 
weledig ymarferiad ág ordinhadau a sacramentau yr efengyl, 
a phroffes grediniol o'i hathrawiaethau dwyfol, fel sefydliad 
sydd o ran ei gyfansoddiad a ffurf ei ddadblygiad i raddau 
mawr yn ddynol, y mae yn rhwym o fod yn y byd yma yn 
gymysglyd ac anmherfiaitíi— canys Duw yn unig sydd yn 
barnu y galón ; ac felly y darlunir hi yn fynych yn nysgeid- 
iaeth Iesu Grist ei hun, gwel Math. xiii. 

Perthyna iddi hefyd dan y cymeriad hwn lawer o amryw- 
iaethauy a gall hyn fod wedi peri anghysur ac anesmwythyd 
i ambell feddwl gwan. Ond ''angenrhaid oedd dyfod" yr 
amry wiaethau hyn ; y maent jtl ftrwyth naturiol amgylch- 
iadau yr eglwys ar y ddaear, ac yn efíaith naturiol cyfan- 
8oddiad a thueddiad y meddwl dynol. Dechreuodd yr 
yspryd yma ddangos ei hun yn yr oes Apostolaidd ; canys 
dywedai un — " Myfi yw eiddo Paul," ac utl «s^ ^\^^t^\. 



eiddo Apolos;" (ond yr oedd byn yn llawer gwell nac un- 
ffurfiaeth farw).* 

Meddyb'a rhai na ddefhyddir y gair eglwys yn y Testament 
Newydd i arwyddo yr eglwys fel cyfan-gorpb gweledig, gan 
gyfyngu y drychfeddwl o eglwys i gynnulleidfa neillduol, 
megis " Yr eglwys yn Ephesus," &c. Ond ymddengys fod 



* Y mae'n wir fod rhyw betb rb aman tus yn yr idea o 
" un eglwys ;" ac eto y ftaitb yw fod y drycbfeddwl o gryn- 
boi dynolryw yngbyd yn un gymdeitbas neu gorfforiaetb 
gyffredinol wedi troi alian yn fetbiant llwyr, yn wladol ac 
yn eglwysig. Ymdrechodd y Caesars wneutbur byn á 
Tbeyrnasoedd Europe, a'r Pab Hildebrand wedi byny ág 
Eglwysi Europe ; ond darfu Kbagluniaetb fawr y Nef 
ddyrysu en cynlluniau yn bollo] ; ac y mae befyd yn deilwng 
o sylw fod yr un amcan wedi aflwyddo gyda golwg ar 
Eglwysi Prydain. Nid yn gorfforiaetbol, ond yn ysprydol — 
yn yr ystyr ddirgeledig yn unig y gellir cyflawni y meddyl- 
ddrycb gorucbel bwn yn ein byd ni. Ni raid i neb edrycb 
yn ddrwgdybus ar ein gwabanol enwadau crefyddol, tra y 
byddom ni yn ffyddlon i ddal "ffurf yr ymadroddion iacbus," 
ac yn " ddyfal i gadw undeb yr yspryd." Yn ein bañes 
crefyddol ni fel cenedl, fe allai nad oes dim wedi bod yn 
fwy o fantais i ni na'r ergyd hwnw, er ei fod yn un digon 
poenus ar y pryd, a cbwalodd yr Eglwys Gristionogol yn 
wabanol ranau, yngbyd a'r canlyniadau gogoneddus, y rbai, 
dan fenditb yr Arglwydd, a ddilynodd byny ; ac y mae y 
deyrnas yn gyffredinol yn wir wedi teimlo oddiwrtbynt. 
Parodd byn lawer o gynbwrf a blinder ar y pryd, ond yr 
oedd byny yn llawer gwell na*r fíurfioldeb a'r marweidd-dra 
a ffynai o'r blaen. Y mae bywyd yr Eglwys fel pob bytvyd 
— rbaid iddo gael newid ac amrywio llawer o ran ei agwedd- 
au allanol Un o nodweddau mwyaf neillduol bywyd yw 
Uuosogrwydd ei ffurfiau, ac amrywiaeth ei blygiadau, tra 
eto yn ngbanol yr boíl amrywiaetbau byn y ffyna jv unol- 
iaeth mwyaf perffaitb — unoliaetb Natur, unoliaetb Amcan, 
ac befyd unoliaetb Trefn, yr byn yw ei nerth a'i brydferth- 
wcb mwya£ — Gol. 

hyn yn gamsyniad, canys yr ydym yn deall y defbyddir y 
gair yn yr ystyr mwyaf eang gan Iesu Grist ei hun— " Ar y 
graig hon yr adeiladaf fy eglwys, a phyrth uffern nis gorch- 
fygant hi," Math. xvi. 18 : '« Byddwch ddiachos tramgwydd 
i'r Iuddewon ac i'r Cenhedloedd, ac i eglwys Dduw," 1 Cor, 
x. 32 ; a xv. 9, 

Ni fu adeg erioed ar y byd nad oedd gan Dduw ei eglwys 
yma. Byddai weithiau o ran ei chyflwr allanol yn ddigon 
isel a diymadferth, ac yn wrthddrych gwawd a dirmyg lawer 
pryd j ond ni fu un cyfnod ar y byd nad oedd hi yma mewn 
rhyw ystad neu gilydd. Gwnaed ymosodiadau cryfion arni 
lawer gwaith, a darostyngwyd hi gan erledigaethau creulawn, 
ond byddai amddiñyn Duw yn neillduol arni yn mhob 
tywydd a'i cyfarfyddai, fel y gallai ddweud fel yr Apóstol 
yn aml, " Yn mhob peth yr fm yn gystuddiol, ond nid mewn 
ing ; yr ydym mewn cyfyng-gynghor, ond nid yn ddiobaith; 
yn cael ein herlid, ond heb ein Uwyr adael; yn cael ein bwrw 
i lawr, eithr heb ein dyfetha," 2 Cor. iv. 8, 9. Y mae'r dwfr 
wedi methu ei boddi, a'r tan wedi methu ei llosgi yn llwyr, 
ond fel y berth yn yr anialwch, yr hwn oedd yn ddrych a 
chysgod o honi, " llosgi heb ei difa" y byddai'r eglwys yn 
nghanol ei holl dreialon a'i phrofedigaethau. 

Y mae'r eglwys yn dra gogoneddus yn ei brenin, sef Crist, 
Efe yw ei gogoniant uwchaf. Fel mai y Shekina oedd go- 
goniant penaf y deml dan yr Hen Destament, felly Grist 
yn ei bresenoldeb a'i amddiñyn yw gogoniant ac addurn 
penaf yr eglwys dan y Testament Newydd. Iddi hi y mae 
pob peth mewn creadigaeth, a rhagluniaet^^^^^v^^sxss^- 



twng dan ei draed Ef, ac y mae yntau yn ben uwchlaw pob 
peth i'r eglwys ; *' Efe a deyrnasa ar áf Jacob yn dragywydd, 
ac ar ei frenhiniaeth ni bydd diwedd," Luc 1. 33 ; ac y mae 
genym ei addewid y bydd Ef gyda'i bobl hyd ddiwedd y 
byd. Efe, trwy weithrediad ac eneiniad ei yspryd sanct- 
aidd, sydd yn galw ac yn neillduo dynion i waith y weinid- 
ogaeth. Efe sydd yn eu donio a'u cymhwyso á phob gras a 
dawn angenrheidiol. Efe sydd yn gosod ynddynt u air y 
cymod," ac Efe sydd yn bendithio eu gweinidogaeth, i fod yn 
adeiladaeth i'r eglwys ac yn iachawdwriaeth i'r byd. " Ac 
Efe a roddes rai yn apostolion, a rhai yn broffwydi, a rhai yn 
efengylwyr, a rhai yn fugeiliaid ac yn athrawon ; i berfíeithio 
y saint i waith y weinidogaeth, i adeilad corph Crist," Eph. 
iv. 11, 12. 

Gyda golwg ar weinyddiad dysgyblaeth yr eglwys, y mae 
y rhagorfraint hon wedi ei hymddiried i*r eglwys ei hun, 
ond fod y gweinyddiad hwnw i gael ei ddwyn ymlaen yn 
gyson á rheolau Gair Duw. " Fy nheyrnas i," medd Crist, 
" nid y w o'r byd hwn ;" ac felly nid oes gan benaethiaid y 
byd hwn hawl i ymyraeth, a llywodraethu, a dysgyblu 
Eglwys Ddnw, Dylai aelodau yr eglwys ufyddhau i'w llyw- 
odraethwyr gwladol mor bell ag y mae hyny yn uno! ág 
ewyllys Duw ; ac y mae ganddynt hawl ?w galw i gyfrií a'u 
cospi, pan droseddant gyfreithiau y deyrnas ; ond nid oes 
ganddynt hawl i arglwyddiaethu ar eglwys Crist, a hyny 
trwy orchymyn ac awdurdod Crist fel ei Phen. Rhu£ xvi. 
17. Galat. vi 1, 2. 1 Thess. v. 14. 2 Thess. iii. 6. 

Y mae holl swyddogion yr eglwys i gael eu dewis ganddi 

hi ei liun ; ac y mae y Testament Newydd wedi bod yn bur 
fanwl i gyflwyno i'n sylw y nodau arbenig sydd i fod arnynt, 
a'r cymhwysderau neiUduol a ddylai fod ynddynt — gwel 
Act. vi. 2, 5 ; 1 Tim. iii. ; Titus i. 6 : a'u gwaith wedi eu 
neillduo yw dysgu a bugeilio eglwys Dduw, Act. xx. 28. ' 

Y mae Dysgyblaeth yn rhan bwysig o Fugeiliaeth eglwys- 
ig — sef, rhybuddio y rhai afreolus, diddanu y gwan eu 
meddwl, cynnal y gweiniaid ; a dylid bod yn ymarhous wrth 
bawb, ac ymgymeryd á phob mater o ddysgyblaeth mewn 
yspryd cariad a gweddi, ac eto arfer pob cydwybod mewn 
addfwynder a gostyngeiddrwydd, a chyda barn a phwyll. 
Dylid cofio fod swyddogion eglwysig i gael eu ceryddu fel 
aelodau eraill, pan yn euog o bechodau, a hyny yn fwy o 
herwydd eu swydd a'u «efy llfa ; ac felly, trwy eu pechod, 
yn agored i roddi mwy o le i elynion yr Arglwydd gablu. 
Yr oedd yr aberth dros offeiriad o dan y gyfraith yr un a 
thros yr holl gynnulleidfa, Lev. iv. 3 ; eto oblegyd fod mwy 
o elyniaeth gan y byd at y rhai hyn, yr oedd yn rhaid cael 
dau neu dri o dystion : " yn erbyn henuriad na dderbyn 
achwyn, oddieithr dan ddau neu dri o dystion," 1 Tim. v, 19. 
Dylai swyddogion eglwysig fod yn ffyddlon a chydwybodol 
yn nghyflawniad eu swydd ; ac yn wyneb eu bod yn adfeilio 
mewn zel a fiyddlondeb, dylent gael eu rhybuddio, eü 
cynghori, a'u hannog i fwy o ddiwydrwydd a gweithgarwch. 
Y mae sylw neillduol gan yr Arglwydd ar y rhai sydd mewn 
swyddogaeth eglwysig, ac y mae yn dangos ei anfoddlon- 
rwydd ar y rhai sydd anffyddlon, ac yn eu rhybuddio y bydd 
iddo % gymeryd eu rhagorfraint oddiarnynt^ Dat* \L 

Y mae'r awgryniiadau a geir yn y Testament Newydd 
gyda golwg ar fFurf-lywodraeth eglwysjg mor ychydig, fel y 
mae yn anhawdd, os nad yn anmhosibl, sylfaenu unrhyw 
gynllun neillduol arnynt,* Ond y ddwy swydd, dybygid, a 
osododd yr Apostolion i fod yn sefydlog a pharhaus yn yr 
eglwys oedd swydd "henuriad," neu "esgob," neu "fugaiT 



* Y mae y sylw hwn o eiddo Mr, W. yn deilwng o ystyr- 
iaeth. Yn adeg sylfaeniad Cristionogaeth gan yr Apóstol- 
ion, ni phenderfynwyd ar unrhy w ffurf neu gynllun o gyfan- 
soddiad eglwysig, iddynt hwy eu hnnain nac i neb o'u 
dilynwyr. Nid oedd hyn, y mae yn ymddangos, yn unol 
a'u harnean wrth ysgrifenu eu hepistolau, onide buasem, 
dybygid, yn cael mwy o gyfarwyddiadau gyda golwg ar 
hyn, ac ni fuasai y peth yn cael ei adael mor ben-agored. 
Yn eglwys y Testament Newydd y mae y ffurf bob amser i 
ddyfod o'r grefydd, ac nid y grefydd o'r fí ur£ fel o dan yr 
Hen Destament Fel y dylai dyledswyddau y Grefydd 
Gristionoorol godi o'i hathrawiaethau, felly y dylai ei ffurfiau 
godi o'i nyspryd — hyny yw, o'i hyspryd yn gweithio ac 
ystumio ei hunan yn ol fel y byddo yr amgylchiadau yn 
gwasgu ami oddiallan, Y mae'n wir fe wnaeth Duw i blant 
Israel gynllun o ffurf-lywodraeth eglwysig, a chorff o drefn- 
iadau eglwysig ; a hyny, yn mlaen llaw, cyn iddynt gael eu 
corífori yn eglwys ac yn genedl sefydlog. Ond fel arall y 
sefydlwyd eglwys y Testament Newydd — yma yr oedd y 
cynllun i dyfu yn naturiol o'r amgylchiadau. Daeth yr 
Apostolion o flaen y byd heb gynllun ; hyny yw, heb un- 
rhyw drefniant eglwysig cyflawn a pherffaith. Gwneud eu 
rheolau fel yr oedd eu heisieu y byddaiV Apostolion— -ffitio 
eu trefniadau eglwysig i fold yr amgylchiadau. Fel hyn yn 
unión y dewiswyd y %l saith díacon." Wedi i Grist osod i 
lawr egwyddorion sylfaenol ei deyrnas, gadawyd y manylion 
(detath) i synwyr ysprydol yr eglwys ei hun, ond iddi hi 
ofaiu na wnaed dim ond a fyddai yn unol á'i feddwl a'i 
ewyllys E^ ac yn gyson ág yspryd ac amcan ei deyrnas yn 
y byd. — Gol. 

(y gweinidog) a swydd " díacon" — hyny yw, gweinidogion 
a blaenoriaid. Ac eto y mae lie i feddwl na fyddai y Crist- 
ionogion cyntaí ddim mor fanwl gyda'r swyddau hyn ag 
ydym ni. Fe fyddent hwy yn eu cymmysgu yn fynych : 
byddai y g*weinidog ar brydiau yn gwneud gwaith y di'acon, 
a'r di'acon ar brydiau yn gwneud gwaith y gweinidog, ac yn 
myned alian i fedyddio a phregethu, Act. viii. 5, 1 3. 

Rhaid addef ein bod ni yn rhagori llawer ar ein tadau yn 
ein cynlluniau a'n trefniadau, yn eglwysig a chynnulleidfaol; 
ond y mae perygl llenwi ein heglwysi ág aelodau meirw — 
gyda'n haddoldai gwych, gwyliwn fod " fel beddau wedi eu 
gwyngalchu." Dylai y rhai sydd yn cynnyg eu hunain i'r 
eglwys fod ganddynt radd o olwg ar eu cyflwr colledig fel 
pechaduriaid, a golwg hefyd ar Grist fel Ceidwad. Y mae 
gwir argyhoeddiad yn sicr o ddyfod a dyn at Grist am ei 
fywyd. Chwiliwn am arwyddion fod dynion wedi eu hail- 
eni ! Bu amser pan yr oedd y byd a'r eglwys yn mhell oddi 
wrth eu gilydd ; ond y mae yn awr wedi newid yn fawr. Y 
mae manteision addysg, a dylanwad cyfíredinol yr efengyl, 
wedi diwygio llawer ar y byd, ac wedi ei ddwyn yn nes at 
yr eglwys ; ond, o'r ochr arall, y mae'r eglwys yn ei flurfiol- 
deb a'i chlaiarineb, a thrwy wrthgüiad ei hyspryd, wedi 
nesu yn ormodol at y byd. Dylid arfer pob moddion tuag 
at y rhai sydd oddi alian, megis ymweled ac ymddiddan á 
hwy. Dylid gofalu yn neillduol am blant yr eglwys — dangos 
gwerth pethau crefydd iddynt yn foreu, eu meddíannu yn 
nechreuad eu ffordd, a'u sefydlu yn nyledswyddau ac 
egwyddorion y broffes Gristionogol. Dylid dwyn ar gof 

iddynt eu bod wedi eu bedyddio, a*u dysgu yn athrawiaeth 
ac amcan y Bedydd. Ac felly am ordinhád Swper yr Ar- 
glwydd — os byddant yn blant syml, hardd eu rhodiad, ac 
awyddus am gyflawn aelodaeth, ni ddylid ar un cyfríf eu 
gommedd. 

n. YR YSGOL SABBOTHOL A'I HADDYSG. 



Y mae genym bellach lawer o sefydliadau crefyddol yn ein 
gwlad ; ond nid oes genym un, fe allai, mwy pwysig na'r 
Ysgol Sabbothol. Diameu y gellir dweyd ei bod yn nesaf 
at y pulpud mewn anrhydedd a dylanwad ; dyma Jachi m a 
Boaz — dwy golofn fawr ein Temí Gristionogol. Dylem 
barchu a gwerthfawrogi ysgolion eraill ; ond y mae hon yn 
rhagori Uawer arnynt hwy, fel y mae y Beibl yn rhagori ar 
bob llyfr arall, ac addysg grefyddol ar bob addysg arall. 

Fe fií ein byd ni yn amddifad o air Duw mewn llyfh 
Dechreuodd Duw hyspysu ei feddwl Tw greaduriaid trwy 
arwyddion a gweledigaethau : gallesid crynhói yr holl wy- 
bodaeth oedd gan y byd y pryd hwnw am Dduw i ychydig 
awgrymiadau aneglur ; ac yr oedd dull eu trosglwyddiad i 
oesoedd dyfodol yn hynod o ansicr, sef trwy gyfrwng tra- 
ddodiad, Parhaodd y cyfiiod hwn, y mae'n debyg, am yspaid 
dwy fil o flynyddoedd — sef o Adda hyd Moses. Ond darfu 
i'r Arglwydd, o herwydd llygredigaeth y byd, weled yn dda 
fyrhau oes dyn i 120 o flynyddoedd, fel yr oedd eisieu bell- 
ach rhyw gyfrwng mwy sicr a pharhaus i gorffori meddwl 
ac ewyllys Duw, ac yn enwedig i'w drosglwyddo i oesoedd 
dyfodol. Dyma'r adeg y dechreuwyd ysgrifenu meddwl 

E 

Duw mewn Uyfr : ac y mae'r deg gorchymyn yn mysg yr 
ysgrifku hynaf y mae genym ni hanes am danynt.* 

Yn raddol iawn felly y daeth y byd i feddiant o air Duw : 
bu hyn yn wir yn waith oesoedd a chenhedlaethau lawer, 
ond y mae genym ni yr holl Ddadgaddiad Dwyfol yn gyf- 
lawn, Cydnabyddwn ddaioni yr Arglwydd yn hyn, canys 
wele ei holl feddwl genym ni, a'r Beibl, yn llaw yr Ysgol 
Sabbothol á*r Efengyl, yw yr achos o'r wedd ag y sydd ar 
ein gwlad. 

Yr ydym ni o dan rwyman neillduol i fod yn ymdrechgar 
o'i phlaicL Kld oes neb mor ddyledns iddi a ni ; ac y mae 
ei harnean mor oruchel — rhoi a derbyn addysg yn mhethau 
Duw. Y mae yn gosod dyn ar ffordd sydd dda ; y mae yn ei 
hyflforddi yn mhen ei ffordd, ac yn dweyd wrtho, "dos 
jm mlaen hyd y diwedd." Dylai yr athrawon fod yn ffydd- 
lon a llafurus gyda'u dosparthiadau. Bydded iddynt, gyda'u 
hegwyddori a'u dwyn yn mlaen mewn gwybodaeth a llaíur, 



* Y mae hyn yn ddiau yn wir ; ac y mae Mr. TV., wrth 
gyfeirio at y ífaith uchod, wedi gochelyd y camgasgliad a 
dynir yn fynych oddiwrth hyny — seí mai yn rhoddiad y 
ddeddf trwy Moses y rhoddwyd y gelfyddyd o ysgrifenu Tr 
byd, Gwyr pawb sydd yn hyddysg yn hanesiaeth a llen- 
yddiaeth yr nen Aiphtiaid mai camsyniad yw hyn ; ac yn 
wir, nid ydym heb rai awgrymiadau ysgrythyrol sydd yn 
profi hyny. Cyn rhoddiad y ddeddf ar Sina, cawn fod Duw 
yn gorchymyn i Moses gofnodi ei fuddugoliaeth ar Amalee 
trwy ei "ysgrifenu mewn llyfr," Ex; xvii. 14 ; ac yn Gen. 
v. 1, sonir am " lyfr cenhedlaethau Adda," yr hyn sydd yn 
awgrymu y posiblrwydd, o leiaf, o ryw fath o ysgrifenu cyn 
y diluw. 

ofalu fod yr addysg o natur a thuedd grefyddol, yn gyfry w 
ag a fyddo weithiau yn gafaelyd yn y galón a'r gydwybod ; 
o leiaf, dylai bob amser fod yn fuddiol ac adeiladoL Beth 
mor fawr a fyddai pe gallai pob athraw ddweud wrth ei 
ddosparth fel Paul wrth henuriaid Ephesus— " nid atteliais 
ddim o'r pethau buddiol heb eu mynjgu i chwi," Act, xx. 20. 
Y mae rlfai o gynghorion yr Apóstol i Timotheus yn dra 
phriodol ar hyn: gochelyd y cyfryw bethau "ag a baro 
ddigter a dadl," peidio bod yn "wag-siaradus, ac yn rhodres- 
gar, gan adrodd pethau nid fnt gymmwys," 1 Tím. v. 13 : 
gochelyd' pob " ymryson ynghylch geiriau, yr hyn nid yw 
fuddiol i ddim," aphob "cyndyn ddadleu dynion llygredigj" 
ynghyd ag «ynfyd ac annysgedig gwestiynau, ganwybod 
eu bod yn magu ymrysonau," 2 Tim, ii 14, 23. 

Y mae genym bob sail i ddisgwyl llwyddiant ar lafur 
gonest a chywir: ni fydd ffyddlondeb heb ei wobr. Nid 
oedd gan y diweddar Mr. Raikes ond dwy athrawes pan yn 
dechreu gyda'r Ysgol Sabbothol ; ond mawr fel y mae Duw 
wedi bendithid ei ymdrechion ef a'i gydlaftirwyr ! Y mae'r 
sefydliad erbyn hyn wedi myned i bedwar cwr y byd, a'r 
ffordd y cerdda y mae yn gadael llwybr goleu ar ei ol. Y 
mae o bwys mawr cael rhai ffyddlon gyda'r gwaith hwn ; y 
mae'r cyfryw, pan heb feddu cymaint o ddawir 9 thalent, 
wedi gwneyd gorchestion cyn hyn. Mewn teulu parchus a 
chyfrifol yr oedd morwyn unwaith, yr hon a ystyrid gan ei 
meistr a'i meistres yn wir dduwiol. Gofynai iddynt ryw 
ddiwrnod a gai hi wahodd ychydig o'i chyd-ieuenctyd i'r tft 
fw dysgu yn ngair yr Arglwydd, Casú&ta^dA&& *sv. <&*»»> 

yn ddioed. Un tro, daeth y feistres i edrych arni, ac i 
wrando ar ei haddysgiadau ; ond, cyn hir, ennillwyd y wraig 
foneddig i ymuno á dosparth y forwyn, ae yna ennillwyd y 
meistr hefyd. Yn mhen amser yr oedd pregethu yn y t£, 
ac arddeliad mawr fu ar hyny ; ond y diwedd fti i ryw un 
fyned i sefydlu eglwys yno, a phwy oedd y rhai cyntaf yn 
cynnyg eu hunain ond y meistr a'r feistres. Byddwn ninau 
yn ftyddlon yn ein gwahanol gylchoedd — bydd son am hyn 
yn y farn ! Gofalwn yn fwy na dim am yr ieuenctyd. Y 
mae llygad yr Ysgol Sabbothol yn neillduol arnynt hwy ; a 
dyna y mae hi yn ei ddweyd wrth y dosparth hwn — " tyred 
gyda ni, a gwnawn i ti ddaioni," 

Dylai yr athrawon hefyd arfer pob cydwybod gyda'u dos- 
parthiadau, a gofalu na bo dim ynddynt hwy a fyddo yn 
bradychu yr ymddiried a roddwyd ynddynt. Bydded iddynt 
gofio mai eneidiau sydd ganddynt dan eu gofal ; eu bod yn 
ymwneyd á'u meddyliau, ac y byddant mewn amser dyfodol 
yn rhwym o fod un ai yn well neu ynte yn waeth o íod dan 
eu dwylaw hwy ; ac nid peth bychan yw gallu dweyd, ar ol 
blynyddoedd o lafur gyda'u dosparth, " ni lygrasom ni neb." 
Bydded iddynt gofio fod y rhai sydd dan eu gofal yn bech- 
aduriaid, fel y gallont fod yn llawn tosturi a fiyddlondeb i 
geisio eu hachub a'u dychwelyd ; a hyny yn fwy am fod yr 
amser yn fyr, canys gall un o'u hysgolheigion fod yn nhra- 
gwyddoldeb cyn y Sabboth nesaf ! A chyda dysgu crefydd, 
ni ddylent fod heb ddysgu pob rhinwedd iddynt : moesgar- 
wch a boneddigeiddrwydd ; iawn ymddygiad tuag at bawb — 
eu huwch-radd a'u his-radd ; parcha pawb,— caru y frawd- 

oliaeth,— ofhi Duw,— ac anrhydeddu y brenhin. Dylent 
fod yn athrawon yn mhob peth, a gofalu na fyddo dim yn 
eu hesiampí a'u hymddygiad hwy yn anghydweddol ág 
urddas ac amcan eu swydd, nac yn tueddu, yn y mesur 
lleiaí i dori min eu dylanwad ar eu dosparth, ac felly gwneyd 
eu haddysg yn ofer ac yn ddifudd. 

III. Y SABBOTH YN El DARDDIAD A'I 

DDYBEK 



Haera' rhai mai gorchymyn seremoníol yw y pedwerydd 
gorchymyn. Ond y mae yn anhawdd gweled sut y gallasai 
neb feddwl hyn, canys nid yw yn sefyll yn y dosparth sere- 
moníoL Os ydyw hwn o natur seremoníol, y mae yn rhaid, 
dybygid, fod y rhai sydd o'i flaen ac ar ei ol felly hefyd. 
Ond, yn lie hyny, y mae y pedwerydd gorchymyn yn sefyll 
yn nghanol y ddeddf foesol, ac yn rhan arbenig o honi ; efe 
yw y gorchymyn olaf yn rhestr y Uech gynta£ yr hon sydd 
yn cynnwys gwahanol rwymedigaethau dyn yn ei berthynas 
á'i Greawdwr. 

Dangosodd Duw ei Hun fod gwahaniaeth neillduol rhwng 
cyfraith y deg gorchymyn a'r gyfraith seremoníol, Deut. v. 
22; xxxi. 26. Ni chawsant eu cyhoeddi ar yr un adeg, 
nac yn yr un dull ; "bys Duw" a ysgrifenodd y naill, Moses 
ei hun a ysgrifenodd y llall. Fe ysgrifenwyd y ddeddf 
foesol ar ddwy lech faen, Ex. xxxi. 18; ond y gyfraith 
seremoníol mewn llyfr: gosodwyd y naill gyda dhrifwch 
mawr yn yr arch, yn y Sancteiddiolafj Deut. x. 25 ; tra nad 
oedd llyfr y gyfraith ond wrth ei hochr tu alian iddi," Deut. 
xxxi. 24, 26 : ac y mae yn rhaid, dybygid, fod y gwahan- 

iaeth hwn a wnaed gan Dduw ei Hun yn ddrych ac yn brawf 
o'r rhagoriaeth arbenig hwnw oedd yn perthyn i'r ddeddf 
foesol fel y cyfryw ; a chan fod y pedwerydd gorchymyn yn 
rhan o honi, y mae yn rhaid fod yr urddas a'r awdurdod 
hwnw sydd yn perthyn i'r olí o honi, yn perthyn i'r gor- 
chymyn hwn yn neillduol. 

Y mae llawer wedi cael ei ddweyd am y Sabboth fel 
sefydliad Moesenaidd; ond dylid cofio fod y Sabboth yn 
bod cyn yr oruchwyliaeth hono ; y mae yn bod cyn y. diluw, 
a chyn y cwymp, yn wir,* Y mae y Sabboth yn hynach 
na phechod, Gen. ii. 2, 3. Gellir ei olrhain yn ol i barad-. 
wys. Nid oedd Adda heb Sabboth yn ei ystád o ddiniweid- 
rwydd ; yr oedd yn cadw Sabboth cyn iddo bechu ; ac ni 
pheidiodd a'i gadw, fel y mae genym le i gredu, ar ol iddo 
bechu. 

Yn yr hanes sydd genym am sefydliad y Sabboth Moesen- 
aidd, nid yw yn ymddangos fel peth newydd. Yr ydym yn 
ei gyfarfod, yn wir, cyn rhoddiad y ddeddf ar Sina ; er nad 
oedd y Sabboth eto wedi ei sefydlu yn ffurfiol, ond yr oedd 
y peth yma. Wedi dyfod plant Israel " i anialwch §in," 
dechreuasant duchan o eisieu bara. " Yna y dywedodd yr 



* Nid peth goruchwyliaeth yw y Sabboth — y mae cyn ac 
uwchlaw pob goruchwyliaeth. u Y Sabboth a wnaethpwyd 
er mwyn dyn" — yr oedd dyn fel dyn yn gofyn Sabboth. O 
ran ei feddylddrych gwreiddiol, trefiíiant y w y Sabboth gyda 
golwg ar ddyn fel creadur, ac nid fel pechadur ; ac nid yw 
y gwahanol gyfnewidiadau sydd wedi bod arno ond gwaith 
Duw yn ei gyfaddasu i gyfarfod ág angenrheidiau moesol a 
chrefyddol y ddynoliaeth. 



Aeglwydd wrth Moses, Wele, mi a wlawiaf arnoch fara o'r 
nefoedd : a'r bobl a ánt alian, ac a gasglant ddogn dydd yn 
ei ddydd ; fel y gallwyf eu profi, a rodiant yn fy nghyfraith, 
ai nis gwnant. Ond ar y chweched dydd y darparant yr hyn 
a ddygant i mewn ; a hynny fydd dau cymmaint ag a gasgl- 
ant beunydd." Ond dyma y rheswm, — "Y fory y mae 
gorphwysfa Sabboth sanctaidd fr Arglwydd. Gwelwch 
mai yr Arglwydd a roddodd i chwi y Sabboth ; am hynny 
efe a roddodd i chwi y chweched dydd fara dros ddau 
ddydd: arhoswch bawb gartref ; nac aed un o'i le y seithfed 
dydd, Felly y bobl a orphwysasant y seithfed dydd." 
Ex. xvi. 4, 5, 22, 23, 29, 30. Ac nid yn unig hyny, ond 
trwy gadw y manna rhag pydru ddau ddiwrnod cyfan, fe 
wnaeth yr Arglwydd wyrth o blaid sancteiddiad y Sabboth, 
a hyny bob wythnos am yspaid deugain mlynedd. " Y mae 
yma yn wir," fel y sylwa Fairbairn, " dair gwyrth o blaid 
sancteiddiad y Sabboth — sef dau cymaint ar y chweched 
dydd, dim ar y seithfed, a chadw dogn y seithfed dydd rhag 
pydru trwy yspaid y Sabboth." — Typology, ii. 67. 

Y mae y rheswm, hefyd, a ddygir, paham y dylem gadw y 
Sabboth, yn deilwng o'n sylw, Beth yw hyny ? Paham y 
gelwir ar feibion Israel yn yr anialwch i gadw y Sabboth ; 
gorpheniad y greadigaeth? Nid oedd hyn ddim mwy Fr 
Iuddew na rhy w un arall ; nid oedd dim lleol neu wladol yn 
hyn, fel y mae rhwymedigaeth dyn i gadw y Sabboth yn 
cael ei sefydlu ar y seiliau mwyaf eang a chyffredinol — sef 
gorpheniad y greadigaeth, a gorphwysiad Duw ei Hun ar ol 
hyny. Ond sylfaen ein Sabboth ni, sef y Sabboth Cristion- 



TRAETHODAU. 41 



ogol, yw gorpheniad gwaitn y Prynedigaeth, a gorphwysiad 
Cyfryngol Mab Duw ar ol hyny. Darfu Iesu Grist ei Hun 
roddi anrhydedd mawr ar y dydd hwn pan yn y byd yma. 
Dyma'r dydd ar ba un, dybygid, y gweddnewidiwyd E£ 
Luc ix. 28, a dyma'r dydd ar ba un yr adgyfododd o'r bedd, 
a dyma'r dydd hefyd ar ba un y tywalitwyd yr Yspryd. 
Byddai hefyd yn arfer ymddarigos i'w ddisgyblion ar " y 
dydd cyntaf o'r wythnos," Luc xxiv. 13, ac y mae genym 
brofion lawer mai ar y dydd hwn y byddai y Cristionogion 
cyntaf yn arfer cyfarfod a'u gilydd i addoli. 

Ystyr y gair Sabboth yw gorphwysfa, ac fel y cyfryw y 
mae y Sabboth yn angenrheidiol i ddyn, yn dymhorol ac yn 
ysprydol. Mae cyfansoddiad ei gorph, angenrheidiau ei natur, 
ynghyda llwyddiant masnach, a llesiant a dedwyddwch cym- 
deithas yn gyffredinol, yn galw am Sabboth. Mewn gwlad 
fel hon y mae gormod o strain arnom, gormod o draul ar y 
peiriant dynol — gormod o wear and tear ; ond y mae y 
Sabboth yn fendith anrhaethol i ni fel moddion i adgy weirio 
traul a cholled yr wythnos, ac i adgyfnerthu yspryd ac 
iechyd cymdeithas. Ni ddylid bod yn ddisylw o'r manteis- 
ion hyn, nac yn anniolchgar am danynt ; ond pa faint mwy 
gwerthfawr yw y Sabboth fel dydd addoliad y genedl ; canys 
y mae rhyw beth mewn gofalon a gorchwylion bydol sydd 
yn tueddu i gadw dynion oddiwrth wasanaeth y cyssegr, ac 
yn enwedig i anghymwyso y meddwl at ddefosiwn crefyddol 
a myfyrdodau pur a sanctaidd. Ac fel y mae nodwedd 
grefyddol unrhyw wlad neu genedl i'w adnabod, i fesur 
mawr, wrth y parch a delir ganddi i'r SabbolV idícj i ^ííst 

barna dyn yn bereonol, i fesar mswr, wrth y syniad sydd 
ganddo am y Sabboth, a*i ymddygíad yn ei wyneb fel dydd 
Dow. Yn hanes plant Israel, pan y byddai y genedl wedi 
syrthio i agwedd ¡sel ac adfefliedig o ran en crefydd, cwynid 
o herwydd eu hymddygiad anmnarchus toag ai y Sabbotk 
Mynyeh y mae y prophwyd Ezekiel yn dwyn y cyhnddiad 
hwn yn en herbyn: Ezec xx. 12, 13, 16, 21 ; xxii. 8 ; xxiii. 38, 
Pa fodd yr halogir y Sabboth ? 1. Trwy weithio. Peidio 
gweithio ydyw drychfeddwl cyntaf y Sabboth — "Chwe 
diwrnod y gweithi; ac ar y seithfed dydd y gorphwysi." 
Ex. xxxiv. 21. Nid yw hyn yn can alian weithredoedd o 
dosturi, Lnc xiv. 3 ; ond y mae masnachn a dflyn arferion 
a gorchwylion bydol ar ddydd yr Arglwydd, yn ymddygíad 
tra phechadnms, ac yn hollol anghydweddol ág yspryd ac 
amcan gornchel y dydd. Yr oedd hyn, dybygid, yn arferiad 
gan rai yn amser Nehemlah, sef, sengi gwinwryfan ar y 
Sabboth, a dwyn i mewn ysgnban yd; a Hwytho asynod & 
gwin, a grawnwin, a ffigys, a phob beichian ; ond byddai 
Nehemíah yn ymliw á hwynt o herwydd y cyfryw ymddyg- 
iadau, ac yn " tystiolaethn yn en herbyn," Neh. xin. 15, 22. 
2. Trwy esgeuluso moddlon gras. Y mae hyn yn drosedd 
pendant o orchymyn Daw ; " Bydd hefyd o newydd-loer i 
newydd-loer, ac o Sabboth i Sabboth, i bob cnawd ddyfod i 
addoli ger fy mron i, medd yr Arglwydd," Es. lxvi. 23 ; ac 
wedi ymddangos yn gyhoeddus yn ei d& y mae myned trwy 
ein cjflawniadau crefyddol mewn dull ysgafh a chnawdol, fel 
pe b'ai y Sabboth a'i wasanaeth yn faich arnom, (Mal, i. 13,) 
yn ymddygíad annheilwng iawn o ddydd ac addoliad Duw. 

3. Y mae dilyn arferion llygredig ac annuwiol yn halogiad 
ysgeler ar ddydd yr Arglwydd, Y mae y cyfry w arferion 
yn wrthun bob amser, ond pa faint mwy felly ar ddiwrnod 
fel hwn ; a dylem ninau osod ein gwynebau yn erbyn y 
cyfryw bethau: campau a chwareuon llygredig, — diotta, 
cyfeddach, a meddwdod, — a phob rhwysg, a rhysedd, a 
diryrwch cnawdol a phechadurus. 

IV. UNDEB A CHRIST A CHYFIAmraAD. 



Yb undeb rhwng y saint á Christ ydyw un o'r gwirioneddau 
mwyaf gogoneddus a berthyn i drefii yr efengyL Y mae 
wedi cael ei gydnabod felly erioed. Byddai rhai o'p hen 
Dadau Cristionogol, y mae'n wir, yn cael eu gollwng i fyned 
yn rhy bell, weithiau, wrth siarad am daño, fel pe b'ai yn 
undeb á natur Ddwyfol y Gwaredwr. Ond y mae hyn yn 
anmhosibl : nis gall unrhyw greadur, pa mor uchel bynag, 
byth gael ei uno á sylwedd neu hanfod un o'r Personau 
Dwyfol. Rhaid bod yn ofalus i ochelyd eitbafíon fel hyn, 

Eraill a wnant yr undeb rhwng y saint á Christ yn llai 
nag ydyw, gan ei olygu yn ddim mwy nac undeb o gyd- 
ymdeimlad — undeb meddwl, serch, ewyllys. Y mae yn wir 
ei fod yn cynnwys hyn i gyd ; ond y mae ei gyfyngu i'r 
cyfryw, fel pe na byddai ond rhyw beth tebyg i'r undeb 
oedd rhwng Dafjdd á Jonathan, 1 Sam. xviii. 1, neu athraw 
d'i ddisgyblion, neu gadfridog d'i filwyr, yn rhoi golwg wan 
ac anmherfíaith ar yr undeb goruchel rhwng Crist á'i bobl, 
ac yn syrthio yn fyr o'i osod alian yn ei agweddau uwchaf 
a mwyaf dyrchafedig. Y mae'r undeb sydd rhwng Crist á'r 
saint yn rhagori ar yr undeb sydd rhwng y saint á'u gilydd. 
Fe ddywedir fod y saint «'yn gyttún," y maent "yn 

meddwl ac yn synied yr un peth," ac " wedi eu cyd-gys- 
sylltu mewn cariad," 1 Cor. i. 10 : CoL ii. 2 : Phil. ii. 2 : 
ond nid felly y llefara yr Ysgrythyr am yr undeb rhwng y 
s^aint á Christ, Y mae'n wir fod yma u ddirgelwch," ac y 
mae'n weddus i ni fod yn ostyngedig uwch ei ben ; ac eto y 
mae yn iawn i ni geisio deall beth a ddy wed y Dadguddiad 
Dwyíol ar fater fel hwn. 

Dengys y Testament Newydd fod y saint " yn Nghrist ;" 
ac ynddo hefyd yn yr ystyr uwchaf y mae yn bosibl iddynt, 
— ynddo fel y mae y canghenau yn y winwyjdden, a'r aelodau 
yn y corph, loan xv. 7. 1 Cor. xii. 27. Y mae'n rhaid fod 
geiriau fel hyn yn golygu undeb neu berthynas o'r fath 
agosaf, — undeb mor agos, yn wir, fel ñas gellir edrych arno 
yn ddim llai nac yn undeb á Pherson yr Arglwydd Iesu. 
Mewn gair, dyma ydyw'r undeb sydd rhwng y saint á Christ, 
ydyw eu hundeb á Pherson Cyfryngol Mab Duw. O Grist 
y maent, fel saint, yn cael eu bód : " eithr yr ydych chwi o 
hono Ef," 1 Cor. i. 30 ; y maent yn " aelodau o'i gorph Efj 
o'i gnawd E^ ac o*i esgyrn Ef, M ac wedi eu cymeryd o hono 
Ef, fel y cymerwyd Efe o Adda, Eph. v. 30 ; ac y maent 
wedi eu " hethol ynddo Ef er cyn seiliad y byd," Eph. i. 4. 

Dyma sylfaen eu dedwyddwch. Y mae Crist, yn holl 
fendithion ei gyfryngdod, ac yn holl addewidion ei air, yn 
eiddo iddynt ; ac y mae Crist ei Hun yn eiddo iddynt : " íy 
anwylyd sydd eiddof fi," Can. ii, 16. Y mae ei haeddiant 
yn eiddo iddynt er eu cyfiawnhad, — ei Yspryd a'i air yn 
eiddo iddynt er eu sancteiddio, — a'i gyfamod yn eiddo 
iddynt er eu hamddhTyn a'u dyddanu. lÜTid ydynt yn ddi- 

bechod yn y byd hwn, y mae'n wir; na, y mae llygredd yn 
aros yn y goreu o honynt : ac am eu camweddau a'u eoll- 
iadau y mae yn rhaid iddynt ddysgwyl ceryddon eu Tad 
Nefol. Ond er i'r Arglwydd "ymweled á'u camwedd á 
gwíalen, ac á'u hanwiredd á fírewyllau," eto "nithorraei 
gyfamod a hwynt, ac ni thry ei drugaredd oddiwrthynt," 
Salm lxxxix. 30, 31, 33, 34; ac fe'u gwelir yn y man u yn 
ddifai ger bron gorseddfaine Duw." Ni chyll Crist ei 
aelodau: ni ddwg neb hwynt alian o'i law Ef. Tra yr 
ydoedd gyda ei ddisgyblion ar y ddaear, fe'u cadwodd hwynt 
gydag Ef hyd y diwedd, " ac ni chollodd o honynt ond 
Mab y golledigaeth," loan xvii. 12 ; ac os darfu iddo lwyddo 
i'w cadw pan ar y ddaear yn sefyllfa ei ddarostyngiad, pa 
faint mwy y gwna Efe hyn yn sefyllfa ei ddyrchafiad. 

Y mae undeb y pechadur a Christ yn beth goruwch- 
naturiol ó ran ei natur al ddeilüad, Bhwymyn yr undeb o 
du y dyn ydyw ffydd, ond rhwymyn yr undeb o du Crist 
ydy w yr Yspryd : " Canys ei waith Ef ydym ni, wedi ein 
creu yn Nghrist Iesu i weithredoedd da." Y mae yn beth 
mor fawr fel y mae yn rhaid cael Creawdwr at y gwaith. 
Y mae y cymewidiad yn cael ei alw yn u greadigaeth," a 
lie y mae creadigaeth y mae yn rhaid fod Creawdwr. Ni 
ddichon neb effeithio y cymewidiad hwn ond yr Yspryd 
Glán. Efe a gymerodd natur ddynol y Gwaredwr, gan ei 
huno á'i Berson Dwyfol ; ac Efe hefyd sydd yn cymeryd 
pechadur tlawd, ac yn ei wneyd yn " greadur newydd yn 
Nghrist Iesu," Ond er ei fod, fel hyn, yn undeb goruwch- 
naturiol o ran ei natur, eto y mae yn beth sydd yn cael ei 




ddwyn yn mlaen trwy foddion a ordeiniodd Duw, sef y gair, 
a phregethu yr efengyl, &c. Y mae Yspryd Duw wedi 
rhwymo ei Han wrth ymarferiad fíyddlon a gonest ág ym- 
arferiadau yp efengyl, ac yn addaw bendithio y cyfryw ym- 
arferiadau i'r enaid credinioL. Y mae'r efengyl yn llaw yr 
Yspryd, nid mewn gair yn unig, ond mewn nerth a chyda 
8Ícrwydd mawr. Y mae lleferydd Crist yn yr ordinhadau 
" yn yspryd ac yn fywyd, w loan vi 63. 

Y mae yn werth sylwi ar yr amrywiol gydmariaethau a 
ddefhyddia y Gwirionedd i ddangos yr undeb rhyfedd hwn. 
Fe'i cyffely bir ef i undeb gwr a gwraig, nen yr undeb priod- 
asol, am ei fod yn ^índeb gwirfoddol : u O'i wir ewyllys yr 
ynnillodd Efe nyni ;" ac yn undeb sydd yn golygu sercb a 
chydymdeimlad mawr ; ond yn benaf, fe allai, am ei fod yn 
undeb sydd yn dodi hawl iddynt yn eu gilydd, ac yn holl 
eiddo a meddiannau eu gilydd ; felly y Uefara yr eglwys am 
Grist, — u Fy anwylyd sydd eiddof Fi, a minan sydd eiddo 
yntau," Can, ii. 16. Fe'i cydmerir hefyd i undeb y pren a'r 
canghenau, i ddangos fel y mae*r eglwys yn derbyn ei bywyd 
o Grist, ac hefyd fel j mae yn dibynu ar Griat am ei chyn- 
nydd a'i ftrwythlondeb, loan xv. 4 — 7. Dyna undeb arall 
hefyd, sef undeb pen ae aelodau; felly y mae Crist yn 
" ben corph yr eglwys," — ^yn ben Uywodraeth a dylanwad 
iddi. Yr hyn yw y pen Tr corph ydyw Crist Fr eglwys :. 
Efe sydd yn ei rheoli, — ei chyfarwyddo, — ei harwain, — a'i 
dysgu yn mhob peth ; " Yr hwn a wnaethpwyd i ni gan 
Dduw yñ ddoethineb, ac yn gyfiawnder, ác yn sancteidd- 
rwydd, ac yn brynedigaeth," 1 Cor, i. SO. \ixAs2fc «í^aR^ 

ac adeilad hefyd, neu undeb o gyd-gyssyütiad a chyd- 
ddibyniad. Fel y mae y sylfaen yn cynnai yr adeilad, a'r 
adeilad yn gorwedd ar y sylfaen, felly y mae Crist yn cynnai 
ei eglwys,,a hithau wedi ei gorawch-adeiladu arno : " Ganys 
sylfaen arall nis gall neb ei osod, heb law yr un a osodwyd 
yr hwn yw Iesu Grist," 1 Cor. iii, 1 1. 

Y mae holl ddoniau achubol yr efengyl yn preswylio yn 
Nghrjst fel Pen yr eglwys ; y mae yn rhaid, gan hyny, fod 
mewn undeb & Christ cyn y gallwn dderbyn o'i drysoráii. 
"Rhyngodd bodd i'r Tad drigo o bob cyflawnder ynddo E£" 
Col. i. 19: ynddo Ef "y mae holl drysorau doethineb a 
gwybodaeth yn guddiedig; ynddo Ef y mae holl gyf- 
lawnder y Duwdod yn preswylio yn gorphorol," Col. ii. 3, 9 ; 
rhaid i ninau, gan hyny, fod mewn undeb á Christ cyn y 
gallwn ddyfod i feddiant o'r bendithion hyny y mae Efe, fel 
Cyfryngwr, yn eu cyfranu : u Yn yr Hwn y mae i ni bryn-^ 
edigaeth trwy ei waed Ef, sef maddeuant pechodau, yn ol 
cyfoeth ei ras Ef," Eph. i. 7. 

Nid oes modd gweithredu yn sanctaidd, ychwaith, ond 
mewn undeb a Christ. Crist ydyw ífynhonell y bywyd 
ysprydol yn ei holl ranau ; Efe y w y gwreiddyn o ba un y 
tyfa yr holl rasusau Cristionogol — t4 O honof fi y ceir dy 
ffrwyth di," Hos. xiv. 8. Gall llawer o bethau fod heb hyn, 
ond dim fírwyth : " Megys na all y gangen ddwyn flrwyth o 
honi ei hun, onid erys yn y winwydden; felly ni ellwch 
chwithau, onid arhoswch ynof fi, M loan xv..4. Y mae dyn 
wrth natur dan ddigofaint; ac nis gall yr un gras cadwedigol 
neu weithred sanctaidd fod ynddo yn ei undeb á'r Adda 



cyntaf ; rhaid ei symud i Grist cyn y gall weithredu yn 
sanctaidd. Yn Nghrist y mae'r holl addewidion a phob 
gras yn drysoredig: "I Abraham y gwnaethpwyd yr 
addewidion, ac i'w had ef. Nid yw yn dywedyd, Ac iV 
hadau, megis am lawer ; ond megis am un, Ac i'th had di, 
yr hwn yw Crist," Galat. iii, 16 : y mae holl addewidion 
Duw ynddo Ef yn " le ac yn amen," Rhaid felly i ddyn 
fod yn Nghrist yn y cyfiawnhad cyn y gall ffrwyth dori 
alian : y mae yn rhaid i'r gangen fod mewn undeb á'r pren 
cyn y gall ddwyn ffrwyth. 

Y mae breintiau gogoneddus yn perthyn i'r saint yn eu 
hundeb & Christ. Y maent yn "feibion iDduw,"yrhai 
a gredant yn ei enw Ef ; wedi eu geni, nid o waed, nac o 
ewyllys y cnawd, nac o ewyllys gwr, eithr o Dduw," loan i. 
12, 13. Nid oes "dim damnedigaeth" ychwaith i'r rhai sydd 
yn Nghrist Iesu. Y mae'r gwaethaf drosodd arnynt am 
byth — ni ddont i farn, Gallant ddyfod i dlodi, a chystudd, a 
phoen, a thrallod; ond ni ddeuant byth i farn. Ni ddemnir 
hwynt: ni chyfrgollir hwynt byth, canys eu "bywyd a 
guddiwyd gyda Christ yn Nuw," Col. iii. 3. " Y mae pob 
peth yn eiddo iddynt : pa un bynag ai y byd, ai bywyd, ai 
angau, ai pethau presennol, ai pethau i ddyfod ; y mae pob 
peth yn eiddo iddynt," 1 Cor. iii. 21 — 23 ; ac y maent 
hwythau " yn gallu pob peth trwy Grist yr hwn sydd yn eu 
nert.hu." Y maent yn etifeddion i Dduw, ac yn gyd- 
etifeddion á Christ," Galat. iii. 28 ; y maent, yn wir, i gael 
cwr o'i orsedd, ac i deyrnasu gydag Ef mewn bywyd ac 
anrhydedd byth. Y mae eu llwch yn dái^^^^^^^^N 

a plian ymddangoso Crist eu bywyd, yna hefyd yr ym- 
ddangosant hwythau gydag Ef mewn gogoniant, CoL iii. 4. 
Fe'u hadgyfodir " yn y dydd diweddafj" a hyny gyda nerth 
a gogoniant mawr : "y rhai a hunasant yn yr Iesu, a ddwg 
Duw hefyd gydag Ef," 1 Thess. iv, 14 ; y mae iddynt hwy 
ran yn u yr adgyfodiad cyntafj" Dat, xx. 6 ; ac fe wneir eu 
cyrph gwael " yr un ffurf a'i gorph gogoneddus Ef." O ! 
deulu gwynfydedig ! 

Gelwir yr undeb rhwng y saint & Christ, weithiau, yn 
undeb cyfamodoL Gwnaed hwn rhwng Crist a'i bobl yn 
nhragwyddoldeb, pan y neillduwyd Ef fel eu Pen a'u 
Meícbn'íydd. Undeb ydyw hwn yn wyneb cyfraith, — undeb 
o feichniaeth a chynnrychioliad yn wyneb deddf a chyf- 
iawnder Duw, — yn yr hwn yr oedd Crist fel eu Meichniydd 
yn cymeryd eu lie a'u hachos hwy, ac yn ymrwymo i fod yn 
attebol drostynt. Y mae peth tebyg i hyn yn cael ei wneyd 
yn fynych yn mysg dynion, a gall fod yn fuddiol i ddangos 
y mater dan ein sylw yn bresennol. Gwyr pawb am y 
berthynas sydd rhwng meichiau á dyledwr. Pan y mae 
dyledwr yn llwyddo i gael meichiau, a hwnw yn ymrwymo 
i'w gynnrychioli, a myned yn gyfrifol drosto i'r gofynwr, y 
mae'r gyfraith jn edrych arnynt yn hyn yn un — fe édrychir 
ar daliad y meichiau fel taliad y dyledwr, ac y mae yntau 
yn myned yn rhydd oddiwrth ei ofynwr. Y mae hyn, fel y 
sylwa y Parch. Dr. John Dick, yn ei Ddarlithiau ar Dduw- 
inyddiaeth* yn ddangosiad teg o'r undeb sydd rhwng y saint 

* Lectores on Theology, vol. w., p. 295. 

& Chríst — undeb o gynnrychioliad, yn yr hwn yr oedd Crist, 
yn y tragwyddoldeb bqreu, yn ymrwymo, nid yn unig i 
gymeryd eu natur, ond i fyned iV deddfle, a bod yn attebol 
drostynt i gyfiawnder Duw. Ac yn awr, ar sail eu hundeb 
personol hwy á'r Meichiau Mawr, ac yn wyneb y boddlon- 
rwydd a roddai yntau i'r gyfraith ar eu rhan, yr oeddynt 
hwy i fyned yn rhyddion, a'u personau euog i gael eu cyf- 
iawnhau, a'u derbyn i ffafr a heddwch Duw. 

Yn ei berthynas á dyn, y mae cyfiawnhad yn weithred 
farnol, a weinyddir ar ei berson fel y mae yn euog ger bron 
Duw, ac felly yn sefyll ar gyfer condemniad; ond yn ei 
berthynas á Duw, y mae yn weithred o ben-arglwyddiaethol 
garlad a gras : " A hwy wedi eu cyfiawnhau yn rhad trwy 
ei ras Ef," Rhuf. iii. 24, Yr hyn sydd yn cyfiawnhau, yw 
cyfiawnder Crist yn unig, yr hwn a gyfrifir yn eiddo i'r pech- 
adur yn ei undeb ef á Christ trwy ffydd, Y mae y cyfrifiad 
o gyfiawnder Crist i'w had ysprydol, yn sefyll yn wrthgyfer- 
byniol i'r cyfrifiad o bechod Adda i'w had naturiol. Y mae 
rhai yn gwadu y cyfrifiad o bechod Adda ; ond y mae hyn 
yn ammhosibl, heb ar yr un pryd wadu y cyfrifiad o gyf- 
iawnder Crist. Yn Khuf. iii. 12 — 21, y mae yr Apóstol yn 
gosod y ddau gyfrifiad ar gyfer eu gilydd, ac yn edrych 
arnynt yn ngoleu eu gilydd ; ac eto, tra y mae, ar un llaw 
yn dangos y cyfatebolrwydd sydd rhyngddynt, y mae, ar y 
llaw arall, yn dangos hefyd fod y cyfrifiad o gyfiawnder Crist 
yn rhagori lhtwer ar y cyfrifiad o bechod Adda : " He yr 
amlhaodd pechod, y rhagor amlhaodd gras," 

Y mae o bwys i ni ddeall ein pertYiyoA& rafcaxtsX *. <2o^- 

amodol ág Adda : ac megis mal ein hundeb ni ág ef yw sail 
ein condemniad ni wrth natur, felly ein hundeb ni á Christ 
yw sail ein cyfiawnliad ni yn ngwyneb yr efengyL Yn ei 
berthynas ág Adda, yr aeth dyn i lawr i ddechreu, ac yn ei 
berthynas á'r Ail Adda, y mae modd ei adferu eto : " Oblegyd 
megis yn Adda y mae pawb yn meirw, felly hefyd yng 
Nghrist y bywheir pawb :" 1 Cor. xv. 22.* 

* Er mai UN" yn hanfodol yw yr undeb rhwng y saint á 
Christ ; eto, wrth geisio ei egluro, a chael mesur o ddirnad- 
aeth o hono, y mae yn fantais i ni edrych arno o ddau safle, 
ac felly ei ystyried yn ddeublyg. Y mae yma undeb cyfam- 
odol : ac y mae yma hefyd, fel yr awgryma Mr. W. yn y 
sylwadau uchod, undeb gweithredol. Nid rhyw beth o du 
y Personau Dwyfol yn unig yw yr undeb rhwng Crist á'i 
bobl ; nid rhyw drefniad neu gynlluniad yn ngwyneb cyfraith, 
tu alian iddynt hwy eu hunain, ac yn annibynol ar unrhyvr 
weithrediad o'u heiddynt hwy. Y mae yn cynnwys hyn, y 
mae'n wir ; a dyma ydyw mewn ystyr gyfamodol. Ond pe 
hyn a fuasai i gyd, ni buasai yn undeb rhesymol a chyflawn : 
peth hanerog a hollol arbitrary a fuasai, heb fod gan y saint 
eu hunain ddiin i ddweyd wrtho. Y mae perthynas y saint 
á Christ yn gyd-bertbynas, ac yn undeb rhyngddynt ¿Cu 
gilydd; a thuag at hyn, y mae rhyw weithrediad yn angen- 
rheidiol o'u tu hwythau. Fan yma y mae'r undeb gweith- 
redol yn dyfod i mewn, er fod dwy ochr i hwn eto — gwaith 
yr Yspryd o du Crist, . a gwaith ffydd o du y pechadur. Yr 
undeb gweithredol hwn yw perffeithiad a chyflawniad yr 
undeb cyfamodol, ac ar sail yr undeb hwnw y dygir y saint i 
feddiant gweithredol o holl ddoniau y prynedigaeth ; canys 
er fod Crist yn cynnrychioli ei bobl er tragwyddoldeb, eto y 
mae rhyw beth yn angenrheidioi o'u tu hwythau cyn y 
gallant ddyfod i feddiant o fendithion ei gynnrychiolaeth. 
Dadleua rhai mai ar sail eu hundeb cyfamodol y dygir y 
saint i feddiant o ddoniau yr iachawdwriaeth. Dyma, yn ol 
yr Antinomiaid, yw sail cyfiawnhad ; ond gan fod yr undeb 
hwn er tragwyddoldeb, rhaid fod y saint wedi eu cynawnhau 

Yn rhinwedd yr undeb hwn á Christ y mae yspryd a 
bywyd newydd yn cael ei gynnyrchu yn yr enaid; ac nid yw 
y gwabanol rasusau, megis edifeirwch, flfydd, cariad, &c, 
ond gwahanol ddadblygion y bywyd newydd hwn sydd yn 



er tragwyddoldeb, yr hyn sydd dybiaeth wrthun ac afresymol. 
Beth bynag a ellir ei ddweyd am feddwl a bwriad Duw 
mewn ystyr arfaethol, y mae yn sicr fod tragwyddol fwriad 
y Meddwl Dwyfol tuag ai y saint yn beth pur wahanol i 
gyflawniad gweithredol y bwriad hwnw mewn amser arnynt 
Ni fuasai bwriad Duw i gyfiawnhau yn cyfiawnhau neb 
mewn unrhy w ystyr. Y mae yn wir fod hyny yn sicrhau 
cyfiawnhad llaweroedd : ond pe buasai Duw heb wneyd 
rhy w beth heblaw bwriadu, ni chyfiawnheid un cnawd yn ei 
olwg Ef. Nid ydyw dyn ddim yn gyfiawn nes y bydd y 
weithred o gyfiawnhad yn cael ei gweinyddu ar ei berson, 
ac yntau yn derbyn Crist trwy ffydd. 

Y niae'r undeb gweithredol felly i'w olygu mewn dwy 
ystyr, — yn wrthddrychol ac yn dufewnol : y naill fel sail ein 
cyfiawnhad, a'r Hall fel ffynnonell ein sancteiddhad.* Dang- 
osir hyn yn amlwg yn y xv, bennod yn Efengyl loan, yn 
nghymhariaeth y winwydden a'r canghenau, Dengys Crist 
yma fod yr undeb rhwng y gangen a'r winwydden yn 
ddeublyg — undeb y gangen á'r winwydden, ac undeb y 
winwydden á'r gangen. Undeb y gangen á'r winwydden 
yw cyfiawnhad, undeb y winwydden á'r gangen yw sanct- 



* Y mae'n wir, y dywedir fod pechad ur yn cael ei gyfiawnhau trwy 
gyfrifiad neo gyfranogiad o gyfiawnder Crist," yn uno l á Rhuf. y. 18, 
&c. Ond paham y cyfrifir cyfiawnder Ciist iddo? Khaid fod rhyw 
reswm dros y cyfrifiad : nis gall Dnw gyfrif cyfiawnder ei Fab heb y rhe- 
swm uwchaf, canys nid peth ydyw yn seiliedig ar fiat noeth ei ewyllys. 
Y rheswm, dybygid, paham y mae Dnw yn cyfrif cyfiawnder Crist i'r 
pechadur yw, am ei fod yn dyfod yn eiddo iddo yn ei undeb personol á 
Christ, a dyma reswm gwreiddiol ac achos haeddianol cyfiawnhad, yn 
unoláZCor. v. 21. 

cael ei roddi yn yr enaid yn y cyfiawnbad. Dyma wreiddyn 
gwir grefydd. Y mae dull trosglwyddiad y by wyd hwn i 
feddwl y pechadur, yn ddirgelwch ñas gallwn ni ei am- 
gyffred. Dywed rbai ei fod yn bod yn flaenorol yn mberson 



eiddhad, a'u cyfluniad yw cyflawniad a pberffeithiad y 
bywyd. Trwy fod y ganden yn un á'r winwydden, y mae 
hi yn derbyn o'i nodd a'i rbinwedd ; ac ar y llaw arall, trwy 
fod y winwydden yn un á'r ' gangen, y mae'r nodd hwnw yn 
my'ned yn egwyddor o fywyd a fl'rwytblondeb ynddi hitbau. 
Dyma, felly, undeb cyflwr ac undeb anian. 

Wrth derfynu, gelíir sylwi fel y mae cymbariaeth y win- 
wydden yn brawf o'r unoliaeth athrawiaetbol sydd rhwng yr 
Efengylau a'r Epistolau. Meddylid yn hir mai ycbydig o 
Athrawiaetb oedd yn yr Efengylau — mai yn yr Epistolau yr 
oedd y pynciau mawr i'w cael. Dyma un rbeswm pabam y 
telid cyn lleied o sylw, byd yn ddiweddar, i'r Efengylau, a 
bod cyn lleied o esponio arnynt bwy ragor yr Epistolau. 
Camsyniad mawr : ac yn awr y mae'r Eglwys yn decbreu 
dyfod alian o bono. Y mae boíl athrawiaetbau mawr y 
Grefydd Gristionogol i'w cael yn yr Efengylau ; a byny yn 
eu bagweddau uwchaf, puraf : a dyma, fe allai, y rbeswm pa 
ham nad ydynt mor bawdd i'w canfod. Y mae yn ddigon 
bawdd eu gweled yn yr Epistolau. Y mae'r Apóstol Paul 
yn eu bymresymu bwynt alian, ac yn eu moldio yn wabanol 
ddulliau a ffurfiau o flaen ein liygaid. Ond ychydig a fyddai 
Iesu Grist yn ei ymresymu ar betbau : taflu drychfeddyliau 
wrtb fyned beibio y byddai Efe, a gadael i'w ddysgyblion 
eu gweithio alian. Fel y mae rbai naturiaetbwyr, wedi 
dyfod o hyd i asgwrn cefn creadur, yn gallu gwneyd alian y 
cymalau eraill eu bunain, a'u rboi wrth eu gilydd yn un 
corpb lluniaidd — felly yr apostolion, wedi cael drycbfeddwl 
gwreiddiol yr atbrawiaetb, nid oedd ganddynt bwy bellacb 
ond trefnu y man gymalau, a rboi y corpb wrtb eu gilydd. 

Ni a ddymunem, fel byn, argraffu ar feddyliau atbrawon 
yr Ysgol Sabbotbol mai Cnewyllyn dysgeidiaetb y Testament 
Newydd yw yr Efengylau. O Iesu Grist y cafodd yr apos- 
tolion sylwedd eu bou ddysgeidiaetb. Dyna ddarfu'r apos- 

/ 

Crist fel Cyfryngwr, cyn ei roi yn weithredol yn yr enaid 
gan yr Yspryd Glán. Ond ni pherthyn i ni " wybod fibrdd 
yr Yspryd." Digon i ni yw gwybod fod yr hwn y mae y 
bywyd hwn ynddo, yn " ddyn newydd," wedi " ei greu yng 
ETghrist Iesu i weithredoedd da." 



tolion — agor, dadblygu, egluro, cymhwyso, gweithio alian 
yr hyn, yn egwyddorol, oedd yn yr Efengylau o'r blaen : a 
dyma hefyd ydy w eu Hepistolau — Esponiad ar yr Efengylau, 
Ésponiad Athrawiaethol ac Ymarferol ar ddiychfeddyliau 
mawr yr Arglwydd Iesu. A phwy yn fwy cymhwys i 
wneyd hyn ond y rhai oeddynt wedi bod gydaV Athraw, 
ac wedi derbyn eu haddysg o'i enau Ef ei Hun ; ac felly yn 
gwybod mwy na neb araU am ei feddwl a'i gyfrinach.-Gor. 

I. CASGLTAT) O ADtfODAÜ AR GREFTD» 

DÉÜLÜAIDD.* 

"Duw a greodd y dyn ar el ddelw ei hun, ar ddelw Duw 
y creodd efe ef : yn wrryw ac yn fanyw y creodd efe hwynt. 
— Hefyd yr Arglwydd Dduw a ddywedodd, Niá da bod y 
dyn ei hunan; gwnaf iddo ymgeledd cytnmwys iddo...Ac 



* Gwnaed y " Casgliad" hwn gan Mr. W. yn un o flyn- 
yddoedd olaf ei fywyd, a hyny yn wyneb gwendid a llesgedd 
mawr. Fe wél y darÚenydd ei fod yn ddetholiad doeth a 
chryno, wedi ei ranu yü benau at wasanaeth yr Ysgol 
Sabbothol. Neu, gellid ei ddefnyddio gyda llawer o fudd- 
ioldeb yn ein Cyfarfodydd Eglwysig, fel cynnorthwy i alw 
sylw proffeswyr at eu gwahanol ddyledswyddau fel rhieni, 
plant, meistriaid, gweision, &c. Gan Yod yr Apostolion yn 
cymhell y pethau nyn i sylw yr eglwysi yn eu dyddiau hwy, 
ai nid priodol fyddai i ninnau, yn ein cynnulliadau eglwysig, 
gymeryd yr un cyfeiriad— o leiaf, yn achlysurol, a galw 
ystyriaethau ein gilydd at rwymedigaethau mwyaf ymarferol 
y brofles Gristionogol, ac yn enwedig dyledswyddau <yre£j<&&. 
deuluaidd. — Gol. 



\ 

Adda a ddywedodd, Hon weithian sydd asgwm o'm hesgyrn 
i, a chnawd o'm cnawd i : hon a elwir gwraig, oblegid o wr 
y cymmerwyd hi." — Gen, i. 27; ii. 18, 23; Heb. xiiú 4. 



L 



I. DYLEDSWYDDAU GWTR TUAG AT EU GWRAGEDD. 

" Ymlawenhá gyda gwraig dy ieuengctid...ac ymfoddlona 
yn ei chañad hi yn wastadoL" — Diar. v, 18, 19. 

"Dwg dy fyd yn llawen gyda'th wraig anwyl holl ddydd- 
iau bywyd dy oferedd : canys dyna dy ran di yn y bywyd 
yma, ac yn dy lafur a gymeri dan yr haul." — Preg. ix. 9. 

" Y gwyr cerwch eich gwragedd, megis ag y oarodd Crist 
yr eglwys, ac a'i rhoddes ei hun drosti." — Eph. v. 9. 

" Felly y dylai y gwyr gara eu gwragedd, megis eu cyrph 
eu hunain. Yr hwn a garó ei wraig, sydd yn ei gara ei 
hun."— Eph. v. 28. 

" Y gw£r, cerwch eich gwragedd, ac na fyddwch chwerw- 
on wrthynt." — Col. iii. 10. 

" Y gw^r, yr un ffunud, cyd-gyfaneddwch á hwynt yn ol 
gwybodaeth, gan roddi parch i'r wraig megis i'r llestr 
gwanaf, fel rhai sydd gyd-etifeddion gras y bywyd; rhag 
rhwystro eich gweddiau," — 1 Pedr iii. 7. 

II. DYLEDSWYDDAU Y GWRAGEDD AT EU GWYR. 

"Y gwragedd, ymostyngwch i'ch gw£r priod, megis i'r 
Arglwydd,"— Eph. v. 22. 

"Y gwragedd, ymostyngwch i'ch gwfr priod, megis y 
mae yn weddus yn yr Arglwydd." — Col. iii. 18. 

" Yr un fíunud, bydded y gwragedd ostyngedig Fw gvrfv 
priod ; fel, od oes rhai heb gredu i'r gair, y galler trwy ym- 
arweddiad y gwragedd, eu hennill hwy heb y gair." — 1 Pedr 
iii, 1. Gwel hefyd Diar. ix. 16; xiv. 1 ; xviii. 22; a xix. 14. 



III. DrLEDSWYDDAU.RHIENI TUAG AT EU PLANT. 

1. Eu hyfforddi. " Ganys mi a'i hadwaen e£ [Abrahám] 
y gorchymyn efe i'w blant, ac i'w dylwyth ar ei ol, gadw o 
honynt ffordd yr Arglwydd, gan wneuthur cyfiawnder a 
barn." — Gen. xviiL 19. "A hysbysa hwynt [y deddfau] 
Fth blant; a chrybwyll am danynt pan eisteddych yn dy d^, 
a phan gerddych ar y ffordd, a phan orweddych i lawr, a 
phan gyfodych i fynu. A rhwym hwynt yn arwydd ar dy 
law; byddant yn rhagdalau rhwng dy lygaid. Ysgrifena 
hwynt hefyd ar byst dy áf f ac ar dy byrth." — Deut. vi. 
7 — 9. "A chwithau dadau, na yrwch eich plant i ddigio ; 
ond maethwch hwynt yn addysg ac athrawiaeth yr Arglwydd." 
— Eph. vi. 4, " Hyfforddia blentyn yn mhen ei ffordd ; a 
phan heneiddio nid ymedy á hi." — Diar. xxii. 6. 

2. Eu coffdu am weithredoedd Duw. "A mynega i'th 
£ab y dydd hwnnw, gan ddywedyd, O herwydd yr hyn a 
wnaeth yr Arglwydd i mi pan ddaethum alian o'r Aipht, y 
gwneir hyn," — Exod. xiii. 8. Gwel hefyd xii. 26 ; Deut, 
iv. 9; Ps. xliv. 1 ; lxi. 18 ; lxviii. 5; a JoslA.^* 

3. Eu ceryddu. " Cerydda dy fab taa fyddo gobaith ; ac 
nac arbeded dy enaid ef, i*w ddifetha." — Diar. xix, 18. 
Gwel hefyd xxiii, 13, 14; a xxix. 15, 17, Eli yn ddiffygiol 
yn hyn — 1 Sam. ¡i. 23, 24. 

4. Gweddxo drostynL "Dafydd...a ymbiliodd & Dow 
dros y bachgen," — 2 Sam. xii, 16, Gwel hefyd Gen. xvii. 
18; a Job i. 5. 

5. Gofál am eu priodi. " Nac yingyfathracha chwaith á 
hwynt: na ddod dy ferch i'w fab e^ ac na ohymmer ei ferch 
ef i'th fab dithau." — Deut. vii. 3 ; Gen. xxiv, 2, 3, &c. ; 
xxvij, 46 ; xxviii. 1, 6 ; Josua xxiiL 12, 13 ; a Barn. i¡L 
5, 6, 7. 

6. Qofal am eu bywioliaeth. " Ac Abraham a roddodd 
yr hyn olí oedd ganddo ! Isaac."-~-Gen, xxv. 5, Gwel hefyd 
Diar. xüi. 22 ; 2 Cor. xii. 14; al Tim. v, 8. 

7. Bhieni duwiolyn cael eu bendükw yn eu kad, Deut, 
xü. 28; Ps. xxxvii. 26; Esay xüv. 3 ; a lxi. 9. 



IV. DYLKDSWYDDAU PIANT AT Eü KHIENI. 

♦* Anrhydedda dy dad a'th fom; fel yr estyner dy ddydd- 
iau ar y ddaear ." — Exod. xx. 12, 

44 Ofhwch bob tm ei fem, a'i dad.*' — Lef xix. 3. 

*' Yr hwn a felldithio dad neu fam, Uadder ef yn ftrw." — 
lía*, xy, 4 

M Fy mab, gwrando addysg dy dad» ac nac yroadaw á 
chyfraith dy fam.'WDiar. i. 8; vi 20; xüi* 1; Coi iii, 20. 

JSsiamplau o blant yn anrhydeddu eu rhieni — Sem a 
Japheth— Gen. ix. 23, 26, 27, Joseph— xlv, 9—11 ; 50. 7, 10. 
Y Rechabiaid — Jer. xxxv. 2, 9, 18, 19, 

V. DYLEDSWYDDAU MBISTRIAID AT Eü GWEISION. 

"Na orthryma was cyflog.. Yn ei ddydd y rhoddi iddo ei 
gyflog." — Deut. xxiv. 14, 15. 

"Na feistrola amo ef yn galed." — Lef. xxv. 43. 

" Y meistriaid, gwnewch i'ch gweision yr hyn sydd gyf- 
iawn ac uniawn ; gan wybod fod i chwithau Feistr yn y 
nefoedd." — CoL iv. 1. 

Esiampl o ofal Meistr am éi Was. Y canwriad — Mat. 

TU. 6, 

VI. DYLEDSWYDDAU GWEISION AT EU MEISTRIAID. 

" Y neb a wasanaetho ei feistr, a ddaw i anrhydedd." — 
Diar, xxvii. 18. 

'•Aiynwas y'th alwyd? na fydded waeth gennyt; etto 
os gelli gael bod yn rhydd, mwynha hynny yn hytrach." — 
1 Cor. vii. 21. 

" Y gweision, ufuddhéwch i'r rhai sydd arglwyddi i chwi 
yn ol y cnawd, gydag ofii a dychryn, yn symlrwydd eich 
palón, megis i Grist ; nid á golwg-wasanaeth, fel boddlon- 
wyr dynion, ond fel gweision Crist, yn gwneuthur ewyllys 
Duw o^ galón."— Eph. vi. 5, 6. Gwel hefyd CoL ni, 22—24 ; 
1 Tim. vi 1, 2 ; Tit. ii. 9; 1 Pedr ii. 18—20. \ 

II. NODIADAU CYMANFAOL. 



•(1.) AM GREPYDD TR BFKNGYL. 
(Cymanfa Dinbych, 1820J 

Y mae crefydd yr efengyl i'w hystyried yn athrawiaethol, 
yD brofiadol, ac yn ymarferol. Gwneir, weithiau, gam- 
ddarluniad o athrawiaeth gras, Dywed rhai, gan mai trwy 
flydd yn Nghrist yn unig y mae i bechadur gael ei fywyd, 
nad yw wiw cadw y ddedd£ Ond y mae cadw y ddeddf o'r 
pwys mwyaf ; ac nid oes neb yn gallu gwneyd byn ond y dyn 
sydd yn by w trwy fíydd : ein grym ni i gadw y ddeddf 
ydyw ein hundeb ni á Christ. — Rheol dyn i fyw yn dduwiol 
ydyw y deg gorchymyn. Y mae rhwymedigaeth amo, fel 
creadur, i fy w yn dduwiol ; ond ni fedr wneyd hyny heb 
gredu yn Nghrist, 

Gellir edrych ar grefydd jrmarferol mewn pedwar golyg- 
iad. — 1 . Ein dyledswydd tuag at ein lly wodraethwyr gwladoL 
Gelwir arnom i " ymddarostwng i'r awdurdodau goruchel i 
canys nid oes awdurdod ond oddiwrth Dduw ; a'r awdur- 
dodau y sydd, gan Dduw y maent wedi en hordeinio,'» 
Rhuf. xüi. 1. 2. Ein dyledswydd tuag at ein cymydogion. 



AMRYWION, 63 



Bod yn dirion, yn gy mwynasgar: darparu pethau onest yn 
ngolwg pob dyn, &c, fel na chabler enw Duw o'n plegid ni. 
3. Ein dyledswydd tuag at ein teulu. Os meistr, peidio 
bod yn feistrolgar, ond yn fwynaidd, ac yn gwneuthur i'n 
gweision yr hyn sydd u gyfiawn ac uniawn ;" gan wybod fod 
i ninnau Feistr yn y nefoedd, CoL iv. 1 : neu, os gwas, ym- 
ddwyn yn deilwng o'n sefyllfa ; u nid á golwg-wasanaeth, fel 
boddlonwyr dynion, oñd fel gweision Crist, yn gwneuthur 
ewyllys Duw o'r galón," Eph, tí. 5, 6. 4. Ein dyledswydd 
tuag at eglwys Dduw. Y mae cyfrifoldeb neillduol arnom 
fel swyddogion eglwysig. Dylai fod gofal pob person yn yr 
eglwys ar feddwl pob blaenor: "Edrychwch arnoch eich 
hunain, ac ar yr holl braidd ;" ac wrth ymddiddan á chyf- 
eillion anl eji profiadau, dylid bod yn bur dyner. Y mae 
rhai yn areithio gormod o lawer mewn society ; yn y pulpud 
rhaid i ni areithio yn ol y dawn a gawsom, ond ni ddylid 
bod yn y society fel yn y pulpud — sylwadau byrion, cali, 
pwysig, difrifol, a ddylai fod yn y society \ Dylai hefyd yn 
y cyfarfodydd hyn fod mwy o sylw ar y pregethau, ac o 
ymholi pa fodd y mae y weinidogaeth yn effeithio arnom ; 
ac weithiau, gallai fod yn fuddiol i roi rhyw faterion i'r 
eglwys i chwilio arnynt. 

Byddwn ddy&l i u arfer duwioldeb gartref." Y mae lie 
i ofui fod hanner y wlad nad ydynt yn myned ar ei gliniau, 
hwyr a boreu; a gall fod rhai yn ymesgusodi oddiwrth 
glywed ambell bregethwr yn dweyd ei bod yn anaddas i 
ddyn annuwiol fyned ar ei liniau, a dweyd — " Ein Tad," 
&c, ; ond y mae Duw yn Dad i bawb : " Pob ^t^tecL'assaS^ 

molianned yr Arglwydd." Djlem fod yn ddyfiú i gadw i 
fyny addoliad teuluaidd. Y mae ymddygiad Joshua, Daniel, 
&c, yn esiampl neillduol o hyn. Y mae y budd a*r lies 
sydd yn deilliaw i ni ein hunain yn bersonol yn dangos pa 
mor ddyfal y dylem fod gyda'r ddyledswydd hon. Beth 
sydd yn fwy naturiol nac addoli Duw yn y teulu. Fe ar- 

gyhoeddwyd Pabydd yn ddiweddar yn yr Iwerddon . ac un 

» 

o'r pethau cyntaf a wnaeth, wedi ei droedigaeth, oedd codi 
allor i Dduw yn ei deulu, er nad ydoedd o'r blaen wedi 
cly wed fod neb yn arfer gwneyd hyny. Ni ddylid goddef 
neb yn yr eglwys heb fod, o leiaf, unwaith yn y dydd, yn 
cadw addoliad i Dduw yn ei deulu. 



(2.) CYFARWYDDIADAU VR TSGOL SABBOTHOL.* 

Yb Aeolygwe. — Yr Arolygwr ydyw llywydd yr ysgol ; ac 
fel y cyfryw, y mae arweiniad yr ysgol, yn nghyd a gwein- 
yddiad ei rheolau a'i dysgyblaeth, yn cael eu hymddiried iddo 
ef; ac efe, yn benaf, sydd yn gyfrifol am ei llwyddiant a'i def- 
nyddioldeb. Ei waith ydyw — gofalu fod yr ysgol yn cael ei 
dechreu yn brydlon, a hyn trwy ddarllen rhan o'r Gair, canu 



* Casglwyd y Cyfarwyddiadau uchod o'r nodiadau a 
wnaeth Mr. W. o'r ymdriniaeth a fu ar yr Ysgol Sabbothol, 
mewn amrywiol Gymanfaoedd, sef tua 1830 — 32, wedi 
hyny, argraffwyd hwynt yn llyfr bychan, a chyhoeddwyd 
hwynt dan nawdd Cymanfe y Wydd¿ug, 1836. 

máwl, a gweddi — gofalu fod yr holl athrawon yn bresennol 
gyda eu dosparthiadau, a llenwi unrhy w fylchau yn niffyg 
hyny — gofalu fod y gwahanol ddosparthiadau yn lled gyf- 
artal o ran npdwedd a chyrhaeddiadau, a bod yr athraw a'r 
ysgolheigion yn gyfaddas i'w gilydd — gofalu yn neillduol am 
blant yr ysgol, a bod rhyw ddarpariadau priodol yn cael eu 
trefnu ar eu cyfer — gofalu fod y Cyfarfodydd Athrawon yn 
cael eu cynnal yn rheolaidd, ac mewn dull a fyddo o was- 
anaeth i'r ysgol — gofalu fod yr ysgol, trwy ryw foddion a 
fernir yn oreu, yn cael ei maethu mewn gwybodaeth ; a bod 
y ddysgeidiaeth a gyfrenir o duedd iachusol a buddiol. 
Dylai yr Arolygwr gael ei ddewis gan yr Athrawon o'u 
mysg eu hunain, a'i osod yn ei swydd trwy gydsyniad a 
chymeradwyaeth yr Eglwys, 

Yr Athrawon. — Yr hyn ydyw yr Arolygwr i'r ysgol yn 
.gyAredinol, ydyw yr Athraw i'w ddosbarth yn neillduol ; ac 
ar gyfrif yr ymddiried a roddir iddo, dylai fod yn ddyn 
profedig, pwyllog, a deallus, — sefydlog o ran ei farn a'i olyg- 
iadau, — o ymarweddiad diargyhoedd, — o dymher serchog a 
charuaidd, ac o duedd a chwaeth grefyddol, — llafurus am 
wybodaeth ei hun, a gofalus am lwyddiant a chynnydd ei 
ddosbarth mewn rhinwedd a gwybodaeth, 

Y mae athraw i gael ei ddewis gan y Cyfarfod Athrawon, 
ac y mae ei barhád yn ei swydd i fod yn ddarostyngedig i 
farn a phenderfyniad y cyfarfod hwnw ; ond wedi ei osod ar 
ddosbarth, dylai fod yn gwbl ymroddedig i waith a dyled- 
swyddau ei swydd. Gofaled am iawn ymddygiad ac iawn 
lywodraethiad y dosbarth; a thuag afc V^^Vj^s^*^ 5 ^ 

wylio ar ei yspryd ei hun, a gochelyd y cyfryw bethau "a 
baro ddigter a dadl." "Na fydded wag siaradus" uwch 
ben Gair Duw, " gan adrodd pethau nad ydynt gymhwys ;" 
a gocheled " ynfyd ac annysgedig gwestiynau, gan wybod 
eu bod yn maga ymrysonau ;" canys ni ddylai athraw 
" ymryson, ond bod yn dirion wrth bawb, yn ddioddefgar, 
ac mewn addfwynder yn dysgu y rhai gwrthwynebus." 

Dylai athraw fod yn "athrawus," yn blaenori mewn 
gwybodaeth a deail. Dylai fod yn brofedig ei han yn y 
gyfran a fyddo yn cael ei ddarllen yn y dosbarth, a darparu 
ar gyfer gwaith ei swydd fel athraw yn ystod yr wythnos, 
fel y byddo ganado ry w wybodaeth i gyfranu Fr rhai sydd 
o dan ei ofal, a'r wybodaeth hono o natur fuddiol ac adeil- 
adol ; a chyda eu portbi á gwybodaeth, dylai hefyd ddysgu 
rhinwedd iddynt, (( gan eu dysgu i wadu annuwioldeb a 
chwantau bydol, a byw yn sobr, ac yn gyfiawn, ac yn 
dduwiol, yn y byd sydd yr awrhon," Tit. ii, 12. Dylai eu 
hadgoffa yn dirion o'u fíaeleddau. Yn wyneb esgeulusdra 
neu ddiofalwch, dylai eu hannog, a'u cynghori, a'u rhy- 
buddio yn dyner a charedig ; pan yn glaf, dylai ymweled á 
hwynt, gan gydymdeimlo á hwynt yn eu hadfyd, a'u cyn- 
northwyo mewn gwendid a llesgedd ; gan fod yn ymdrech- 
gar, ñyddlon, a llafurus, ac arfer pob cydwybod dda tuag 
atynt yn holl gylchoedd ei swydd. 



/ 

(3). AM LYWODRAETH YR EGLWYS. 
(Cymanfa y Bala, 1824.J 

Y mae'r Eglwys dan lywodraeth Crist. Efe yw Pen yr 
Eglwys ; y mae felly fel Person Dwyfol, ond y mae felly yn 
neillduol fel Cyfryngwr. Fel Cyfryngwr, y mae ganddo 
lywodraeth ar bob peth er diogelwch ac adeiladaeth yr 
Eglwys, ar y creaduriaid ac ar yr elfenau ; " Efe sydd yn 
teyrnasu, gorfoledded y ddaear," Dyma paham y mae Duw 
yn cadw y byd mewn bod — Eglwys sydd ganddo yma ; oni 
Vai hyn buasai y ddaear wedi myned ar dan cyn hyn : yn 
nghysgod yr Eglwys y mae'r annuwiol yn cael trugareddau, 
Y mae o bwys gwahaniaethu rhwng llywodraeth Crist ar 
y byd yn gyfí'redinol, a'i lywodraeth ar ei bobl : o ddiffyg 
ystyried hyn y mae cyfeiliornadau wedi llithro i mewn. O'u 
hanfodd y mae Crist yn llywodraethu ei elynion, a hyny er 
eu darostwng dan ei draed ; ond y mae y saint yn ddeiliaid 
parod ac ufudd iddo, yn cara ei lywodraeth, — y maent yn 
cael eu gwneyd yn ewyllysgar yn nydd ei nerth ; a phan 
gollant eu ffordd, fel plant, fe'u dygir hwynt adref yn ddi- 
ogeL Y mae perthynas agos rhyngddo Ef á'i bobl ; y mae 
wedi ei eneinio yn Frenin ar Si'on. Y mae agoriadau " t^ 
Dafydd" yn ei law Ef ; Efe sydd yn agor, ac nid yw neb yn 
cau. Y mae yn wir ei fod yn rhoddi yr agoriadau iV bobl 
ar y ddaear, fel is-ly wodraethwyr, i droi alian ac i dderbyn 
i mewn j ond gan Grist fel Brenin y rnaa ^x \flef\ ^x ^yt\ 

agoriadau. Y mae yn Frenin ac yn Offeiríad i'w Eglwys — 
" Cyfiawn ac achubydd y w efe. 1 ' 

Fel Brenin y darfu iddo osod ordinhadau yn ei eglwys, sef 
Bedydd a Swper yr Arglwydd. Fe ddywed rhai mai ordin- 
had i holl ddynolryw ydyw y Bedydd ; ond yr ydym ni yn 
barnu yn wahanol. Peth eglwysig oedd yr enwaediad o dan 
yr hen oruchwyliaeth, ac felly Swper yr Arglwydd ; a pha 
ham y gwneir gwahaniaeth gyda'r Bedydd : dyna'r addewid 
— " I ti ac i'th had." Haera rhai nad ydyw yn fawr o les 
dwyn y plant i fyny yn yr eglwys, ac mai alian yr ánt yn 
fuan ; ond dylem ni wneyd ein dyledswydd tuag atynt, gan 
obeithio y bydd i'r Arglwydd wneyd gwaith arnynt na 
fedrwn ni ei wneyd. 

Y mae yn ddiddadl fod ugeiniau o blant yn ein societies 
heb erioed fyned alian, ac arwyddion amlwg o dduwioldeb 
arnynt. Pe eid i chwilio, ceid gweled mai y rhai sydd yn 
llac gyda llywodraeth deuluaidd sydd yn esgeuluso dwyn eu 
plant i'r eglwys; pe credem fod Duw yn gorchymyn y 
ddyledswydd hon arnom, fe ufuddháem ac fe weddiem fwy 
dros y rhai sydd dan ein gofaL Ni ddylid meddwl mai 
alian yr ii y plant; cofiwn addewid Duw; gall hono fod yn 
galondid i ni — " A mi a dywalltaf fy yspryd ar dy had, a'm 
bendith ar dy hiliogaeth." 



/ 

(4.) AM YR YSPRTD GLAN A'I WAITH. 
(Cymanfa Llanfyllin^ 1829.J 

1. Y mae yn Berson. Nid cynneddf, neu briodoiedd, neu 
weithrediad, yw yr Yspryd Glán, ond Person gwahaniaethol 
yn yr Hanfod Ddwyfol. Dengys yr amrywiol enwau a 
roddir arno ei fod yn Berson, — Dyddanydd, &c. Os nad 
yw yn Berson, y mae yn ofer son am ei waith : yn nghread- 
igaeth y byd, yr oedd yspryd Duw yn ymsymud ar wyneb y 
dyfnder. Y mae tri yn tystiolaethu yn y nef, sef y Tad, y 
Gair, a'r Yspryd Glán: sonir hefyd am "gymdeithas yr 
Yspryd Glán" — dyma bersonollaeth. Ni buasai modd ei 
"dristáu"na "phechuyn ei erbyn," ac nis gallasai cred- 
inwyr fod yn "demlau" iddo, oni b'ai ei fod yn Berson, 

2. Y mae hefyd yn Berson Dwyfol. Y mae enwau 
Dwyfol arno, sef " yspryd yr Arglwydd" neu yspryd Jehofah, 
&c. ; a pherthyna iddo briodoliaethau Dwyfol, megis holl- 
bresennoldeb — " I ba le yr áf oddiwrth dy yspryd, ac i ba 
le y ffoaf o'th wydd," Salm cxxxix. 7 ; hollwybodaeth — 
"Canys yr yspryd sydd yn chwilio pob peth, íe, dyfnion 
bethau Duw," I-Cor. íi. 10: <; A'r pethau sydd i ddyfod a 
fynega efe," loan xvi. 13. Fe briodolir iddo weithredoedd 
Dwyfol. Trwy ei weithrediad Ef y perffeithiwyd gwaith y 
greadigaeth i ddechreu, a thrwy gyfrwng yr un gweithrediad 
Dwyfol y cedwir y peiriant mawr i fyned yn mlaen eto — 
"Pan ollyngech dy yspryd y creir hwynt, ac yr adnewyddi 
wyneb y ddaear," Salm civ. 30. Yr Ya^x^^V^^ ^ ^Ssaaü.- 

iodd ddynoliaeth y Gwaredwr yn mru y wyryf. "Yr 
Yspryd Gl&n a ddaw arnat ti, a nerth y Goruchaf a'th 
gysgoda di, am hyny y peth sanctaidd a aner o honot ti a 
elwir yn Fab Duw," Luc i. 35. Telir addoliad Dwyfol 
iddo, erfynir bendithion Dwyfol oddiwrtho, a gweinyddir 
ordinhadau Dwyfol yn ei enw. Gallwn fod yn sicr fod Duw 
yn ei adnabod ei Hun ; dylem ninau gredu ei dystiolaeth am 
daño ei Hun. Y mae o bwys i ni gredu yn ogyfuwchder y 
Personau Dwyfol : gwyliwn gael ein temtio i edrych ar un 
o honynt yn llai na'r Hall ; y mae hyn yn anmharch ac yn 
anfri mawr ar y Drindod Sanctaidd. 

3. Y mae angen mawr arnom am yr Yspryd yn ei ddoniau 
a'i ddylanwadau sanctaidd. Nis gellir gwneuthur dim yn 
ysprydol hebddo. Er fod y Gair genym, rhaid cael yr 
Yspryd i ddadguddio y "pethau rhyfedd" sydd yn gyn- 
nwyseóÜg ynddo : er fod gwiríonedd Crist genym, rhaid cael 
yspryd Crist i gymeryd o'r eiddo, a'i fynegi i ni. Y mae 
eisieu yr Yspryd i wneyd pedwar peth, Y mae ei eisieu i 
gymhwyso yr iachawdwriaeth at gyflwr y byd, — i gynnyddu 
grasusau y saint, — i godi swyddogion yn yr eglwys, — ac i 
fendithio eu llafur a'u gweinidogaeth. Y mae rhwygiadau 
mawrion yn ein rhengau ni yn bresennol — tri brawd llafurus 
newydd ein gadael ni, a thri neu bedwar ar ddeg wedi eu 
colli o'n mysg er ys tua blwyddyn ; y mae, felly, yn bur 
gymhwy8 i ni weddio gweddi y Salmydd — " na chymer dy 
yspryd sanctaidd oddiwrthym." Attolygwn am i Dduw 
anfon gweithwyr eto i'r cynhauaf, i godi y bylchau ac i gau 
yr adwyau y mae angeu, wedi ei wneuthur yn ein muriau. 

Gan Dduw yn unig y ceír gweinidogion cymhwys y Testa- 
ment Newydd; y mae yr Academy wedi methu eu codi i ni: 
y mae doniau y weinidogaeth yn ffrwyth neillduol yspryd 
Duw. Llefwn am daño i godi pregethwyr newydd, ac i 
gynnal, a llwyddo, a bendithio yr hen rai. Gwyliwn feddwl 
y gallwn ni wneyd hebddo, ac aros ar wastadedd y moddion 
heb gael yr Yspryd yn ei arddeliad a'i aniddiflyn. 



/ 

L PARCH, FOULK EVANS, MACHYNLLETH. 
(Yn Llangefni, Mai, 1822.J 

"Myfi yw y winwydden, chwithan yw y canghennau. Yr h\*n sydd yn 
aros ynof fi, a minnau ynddo yntau, hwnnw sydd yn dwyn ffrwyth lawer : 
oblegid hebof fl ni ellwch chwi wneuthur dim."— loan xy. 5. 

Yr Arglwydd Iesu yw gwreiddyn yr Eglwys. Gwreiddyn 
pawb wrth natur yw yr Adda cyntaf ; a' i ffrwyth ef y maent 
yn ei ddwyn. Gwreiddyn yr Eglwys y w yr Ail Adda ; ac y 
inae y flaint yn ymestyn at ddwyn ffrwyth yn ol ei esiampl 
EfJ ac er mawl gogoniant ei ras. Efe y w ei gwreiddyn cyf- 



* Yr oedd yn arferiad gan Mr. W., yn enwedig yn mlyn- 
yddoedd boreuaf ei fywyd, i ysgrifenu y pregethau a wran- 
dawai ; a pharhaodd i wneuthur hyn, i fesur, hyd ddiwedd 
ei oes. Cadwai bob cyfleusderau at y gorchwyl yn ei gór 
yn y capel — desk, papyr, inc, &c. Y mae rhai o'r Nodiadau 
hyn wedi eu hysgrifenu er's dros hanner can' mlynedd yn ol, 
a chynnwysa yr olí o honynt y pregethau a wrandawsai yn 
Sabbothol ac yn wythnosol, ac mewn Cymaníáoedd a Chyf- 
arfodydd Misol, — Gol. 



L 

amodol — "yn yr Hwn y'n dewiswyd hefyd," Eph. i. 11; 
Efe yw ei gwreiddyn naturíol, fel y mae yn Dduw ac yn 
ddyn wedi ymddangos yn y cnawd ; ac Efe hefyd yw ei 
gwreiddyn bywhaol neu gynhyrfiol — o'r pren y mae y 
cangbenau yn dyfod. Felly y saint; had ysprydol Crist 
ydynt, " Yr hwn sydd yn credu yn y Mab, y mae ganddo 
fywyd tragywyddol," loan iii. 36. Ond y mae i Grist, fel 
gwinwydden ei eglwys, ddau fath o ganghenau : — 

1. Y mae un math mewn undeb á Christ yn allano! yn 
unig. Y maent ynddo trwy fedydd — wedi eu bedyddio yn 
ei enw ; ynddo trwy broffes — ysgrifenu á'u llaw mai eiddo 
yr Arglwydd ydynt. Ond y maent yn ddiffrwyth, a'u 
diwedd ydyw eu bod yn cael eu "tynu ymaith," er y gallant 
hangio wrth y goeden am flynyddoedd. Y dull y mae yr 
Arglwydd yn gwneyd hyn á hwy ydyw — 1. Trwy gymeryd 
ei ras attaliol oddi arnynt. 2, Trwy eu gollwng i afael 
cyfeiliornadau. 3. Trwy eu gadael i syrthio i bechodau 
amlwg. 

II. Yr ail fath o ganghenau ydyw y rhai sydd yn Nghrist 
yn wirioneddoL 1. Y mae y saint yn Nghrist. (1), Y 
maent ynddo yn gyfamodol er tragwyddoldeb : y mae hen 
berthynas rhwng Crist a'i bobl — " Megis yr etholodd efe ni 
ynddo ef cyn seiliad y byd," Eph, i. 4. (2). Y maent yn 
Nghrist trwy broffes, (3). Y maent yn Nghrist yn weith- 
redol trwy ffydd. 

2. Y rhai sydd yn Nghrist, y mae Crist hefyd ynddynt 
hwythau. (1.) Y mae ynddynt yn yr amlygiadau a rydd o 
hono ei Hun yn yr athrawiaeth neu y dystiolaeth. (2). Y 

mae ynddynt yn ei ras cyfranogol — " O'i gyflawnder Ef y 
derbyniasom ni olí, a gras am ras," loan i, 16, (3). Trwy 
ei Yspryd — "Ac os yspryd yr Hwn a gyfododd Iesu o feirw 
sydd yn trigo ynoch," &c, Rhuf. viü. 11. (4). Yn ei 
ddylanwadau : er y dichón mai yn awr ac eilwaith y maent 
yn dyfod i'r golwg. Y mae y cymylau yn rhwystro i ni 
weled yr haul natoriol weithiau, felly y mae pechod yn 
cymylu rhwng y saint á Christ ; ond y mae Ef ynddynt o. 
ran ei ddylanwadau grasol pan y maent hwy yn methu ei 
ganfbd yn eglur. 

3. Y maent yn dwyn ffrwyth hefyd. Os yw Crist ynom, 
ac os ydym ni yn Nghrist, y mae ffrwyth i'w weled arnom i 
ddangos hyny. Lie y mae ffrwyth, y mae gweithredu gras, 
a chynnyddu mewn gras. 

4. Y maent yn cael eu glanháu hefyd fel y dygont fwy 
o ffrwyth. Moddion uniongyrchol eu glanhád yw — (1). 
Gwaed Crist. (2). Yspryd Crist. (3). Gair Crist— "Sanct- 
eiddia hwynt yn dy wirionedd," loan xvii. 17. Moddion 
achlysurol eu glanhád yw treialon a phrofedigaethau — 
" Trwy hyn y glanheir anwiredd Jacob ; a dyma yr holl 
ffrwyth, tynnu ymaith ei bechod." Es. xxvii. 9. 

5. Y rhai sydd yn Nghrist, y maent yn " aros" ynddo. 
Beth yw hyn ? .(1), Aros yn ei gymdeithas ac mewn ym- 
orphwysiaí arno. "Ymddiriedwch yn yr Arglwydd byth." 
(2). Aros yn y defhyddlad o hono ; diod y w, manpa, &c, 
rhaid ymborthi arno, a defnyddio Crist yn ei holl gymer- 
iadau, (3). Aros yn yr ymarferiadau o'i holl ordinhadau. 
(4). Aros mewn ufudd-dod i'w holl orchymynion — "i't l 

hwn sydd yn cadw ei orchymynion Ef sydd yn trigo ynddo 
E£ ac Yntau ynddo yntau/* 1 loan iiL 24. 

Wel, aros ! Aros, er cael áy dueddu i ymadael ; aros, er 
dy demtio i ymadael. Aros — nid wyt ti ddim yn dy le ond 
yma; nid wyt ti ddim yn ddiberygl ond yma; nid wyt ti ddim 
yn y man y mae Daw am i ti fod, ond yma. Aros — ni 
byddi di byth yn fírwythlon ond yma, ac nid oes dim cym- 
deithas i'w gael ond yma — aros ! 



L 



IL PARCH. JOHN CHARLES, GWALCHMAL 

( Yn Llangefni, Ionawr, 1824.J 

"Eithr & gwerthlawr waed Crist, megis oen difeius a difrychealyd."— 
1 Pedr i. 19. 

L Crist fel Oen. Deíhyddid oen yn fynych yn yr aberthau 
o dan yr hen oruchwyliaeth, ac yr oedd yn gysgod neilldnol o'r 
Arglwydd Iesu. EfeywOenDuw, GelwirEf felly oherwydd 
ei ddiniweidrwydd. Y mae Ef yn addfwyn, yn dirion, yn 
llariaidd — " Cymmerwch fy iau arnoch, a dysgwch gennyf ; 
canys addfwyn ydwy^ a gostyngedig o galón," Mat. xi. 29. 
Oen oedd Iesu Grist- yn mhob man — "Fel oen yr ar- 
weiniwyd Ef i'r lladdfa ;" fel oen y dioddefodd y poeredd a'r 
goron ddrain ; ac y mae pob gwir gristion yn cael ei ddwyn 
ar ei ddelw yn hyn. Y mae'r Oen yma hefyd yn fuddiol 
iawn — yn fuddiol i Dduw ac i ddyn; y mae pob peth ynddo 
sydd ar bechadur ei eisíeu — " Yr Hwn a wnaethpwyd i ni 
gan Dduw yn ddoethineb, ac yn gyfiawnder, ac yn sancteidd- 

rwydd, ac yn brynedigaeth," 1 Cor. L 30. Y mae gelynion 
iddo fel Oen — byd, cnawd, a diafol ; ond yr Oen orchfyga — 
" Oblegid Arglwydd arglwyddi ydyw, a Brenbin brenhin- 
oedd ; a'r rbai sydd gyd ág ef, sydd alwedig, ac etholedig, a 
ffyddlawn," Dat. xvii. 14. Un rhyfedd yw Oen Duw; y 
mae yn oen. o wneuthuriad Duw — o osodiad ac anfoniad 
Duw, ac y mae Ef ei Hun yn ddwyfoL O ! Berson rbyfedd 
— Oen yn Dduw, a Duw yn Oen ! neu fel y canodd y bardd 
— " Dyn yn Dduw, a Duw yn ddyn !" Y mae yn Oen 
difai hefyd — "difeius a difrycheulyd." Difai o ran ei 
Berson, difai o ran ei natur, difai o ran ei fucbedd — " Arch- 
offeiriad sanctaidd, diddrwg, dihalog, didoledíg oddi wrth 
bechaduriaid," Heb, vii. 26 ; er iddo gael ei " wneyd yn 
bechod," eto Efe ni wnaeth bechod, ac ni chaed " twyll yn 
ei enau" — ni welodd Pilat, ei farnwr, "ddim bai ynddo." 
Fe fu yn dlawd, ac heb le i roddi ei ben i lawr ; ond y 
mae heddyw yn yr uwchder mwyaf— "Yn ngbanol yr 
orseddfainc," ac angylion yn bwrw eu coronau wrth ei draed. 
Os oes gelyn iddo yma, dychweled ato tra y mae yn Oen, 
cyn iddo droi yn Llew ! 

IL Gwaed yr Oen. Wrth waed yr Oen y meddylir holl 
ddioddefiadau ei ufudd-dod, yn ei fywyd ac yn ei angeu. 
Y mae gwaed yr Oen yn "werthfawr waed," (1). Gwaed 
y Cyfamod ydyw — " Trwy waed dy ammod y gollyngais dy 
garcharorion o'r pydew heb ddwfr ynddo," Zech. ix. 11. 
Dyma bris yr eglwys; gwerth gwaed ydyw yr eglwys — 
'* Eglwys Dduw, yr hon a bwrcasodd Efe á'i bríod waed," 
Act. zx. 28. (2). Y mae yn werthfawr wrth ystyried el 

eflaith a'i rinwedd. Y mae wedi cymodi Duw — " Wedi 
iddo wneuthur heddwch trwy waed ei groes Ef," Col. u 20. 
Y gwaed sydd yn cyfiawnhau yr annuwiol — *' A nyni yn 
awr wedi ein cyfiawnhau trwy ei waed Ef," Rhuf. v. 9. T 
gwaed sydd yn maddeu pechodau — " Gwaed Iesu Grist ei 
Fab Ef sydd yn ein glanhau ni oddi wrth bob pechod," 
1 loan i. 7. Y mae yn resyn meddwl am y miloedd sydd 
heb ei weled ; ond y mae cymaint o werth ynddo, fe fydd 
cana am daño byth : dyma fydd testyn can angylíon a saint 
— "Iddo Ef yr Hwn a'n carodd ac a'n golchodd ni !" 



m. PARCH. JOHN ELIAS, LLANFECHELL. 

(Yn Llangefni, Medí, 1826 J 

" Llawer a ddywedant wrthyf yn y dydd hwnnw, Arglwydd, Arglwydd, oni 
phrophwydasom yn dy enw di ? ao oni fwriasom alian gythreuliaid yn dy 
enw di ? ac oni wnaethom wyrthiau lawer yn dy enw di ? Ac yna yí addefaf 
wrthynt, Nis adnabdm chwi erioed : ewch ymaith oddi wrthyf, chwi weith- 
redwyr anwiredd."— Mat. vii. 22. 23. 

Dyna sydd yn y geiriau hyn — ^rhagritliwyr wedi syrthio i 
ddwylaw eu Barnwr. Gallwn sylwi — I. Ar dwyll eu cam- 
gymeriad. II. Geudeb eu dadl. III. Ofnadwyaeth eu 
dedfryd — " Nis adnabúm chwi erioed," &c. 

I. Eu camgymeriad. Gwreiddyn eu camgymeriad oedd 
— 1. Anwybodaeth. Ni wyddent nad oedd modd bod yn 
gadwedig heb ymdrech a hunanymwadiad, heb eu haileni 
a'u sancteiddio — *' Nid y w ein hymdrech ni yn erbyn gwaed 
a chnawd, ond yn erbyn tywysogaethau, yn erbyn awdur- 

dodau," &c , Eph. vi. 12. Y mae yr efengyl yn gofyn i ni 

"roddi cwbl ddiwydrwydd" at ein mater mawr: nid tan 

gysgu yr awn ni i'r nefoedd. 2. Esgeulusdra. Y mae 

Uawer yn gwybod ewyllys y Tad, ond nid dyna y sawl a a i 

mewn i deyrnas nefoedd, ond *' yr hwn sydd yn gwneuthur 

ewyllys fy Nbad yr Hwn sydd yn y nefoedd." 3. Hunan-' 

ganad. Yr wyt ti yn gwybod fod dy gymydog yn ddyn 

annuwiol, ond paham na farnet ti dy bun felly, a tbitbau yn 

byw yn unión yr un fetb ag yntau : yn dy bunan-gariad yr 

wyt ti yn taflu y gwirioneddau sydd yn dy gybuddo, tu ol 

Tth gefiu 4. Gau dyb am Dduw. Nid oes gan y rbagritb- 

iwr iawn olwg ar sancteiddrwydd Duw a pburdeb a manyl- 

rwydd ei gyíraith : gall ambell darán ei ddycbrynu weitbiau, 

y mae yn wir ; ond buan y derfydd petb felly, ac y mae 

yntau yn syrtbio i'w ben gyflwr. 5. Gau dyb am ei 

ddoniau a'i gymbwysderau ei bun. Felly yr oedd y bobl 

hyn: "oni pbropbwydasom yn dy enw di," &c, — yr ydym 

ni yn ddynion sydd wedi bod mewn swyddau ucbel yn dy 

deyrnas di, — yr ydym ni wedi bod yn dy broffesu di, — yn 

gweddio arnat ti, — ac yn pregethu yn dy enw di ; ond erbyn 

i'r Barnwr fyned i'w cbwilio, nid oedd ganddynt ddim 

ond rbagritb! 

Y mae pob rbagrithiwr yn mbell oddi wrtb Grist. (1), 

Yn mbell oddi wrtb wybod yn efíeitbiol am Grist. Y mae 

ei bañes ganddo, ac fe all ei ddilyn o gam i gam trwy boíl 

ystod ei fy wyd j ond ni cbafodd erioed gipolwg ar ogoniant 

Person Mab Duw. Bbaid i ni ddysgu dweyd fel loan 

weitbiau — " Ac ni a welsom ei ogoniant E£" &c C 2 V ^^ \ 

l \ 

mhell o fod mewn undeb á Christ. (3). Yn mhell o fod yn 
gyfranog o Grist. Nid oes modd achub heb hyn. Er ei 
fod yn feddyg, yn iawn, yn fiynnon, &c, ni chedwir neb heb 
eu gwneyd yn gyfranog o'i rinwedd a'i haeddiant. Holwn 
ein hunain, a yw Crist ynom ? (4). Yn mhell o fod mewn 
cyfeillach á Christ. Y mae y rhai a gedwir yn dweyd fod 
eu cymdeithas hwy yn wir gyda'r Tad, a chyda'i Fab Ef, 
Iesu Grist. (5). Yn mhell o fod yn debyg i Grist. 

I ddyfod at Grist yn iawn, rhaid i ni yn — 1. Weled ein 
hangen o hono. Nid oes neb yn ffitio eu gilydd yn well na 
Christ a phechadur ; ac y mae pawb sydd yn dyfod ato yn 
iawn yn teimlo felly. (2). Rhaid i ni hefyd gael golwg ar 
bechod, a thruenusrwydd ein cyflwr : y dyn sydd yn cael 
iawn olwg ar bechod, nid all lai na myned at Grist am ei 
fywyd. (3). Rhaid ein hysgar ni oddi wrth bob peth arall. 
Y mae rhyw bobl yn rhy brysur i ddyfod at Fab Duw ; yn 
nghanol eu masnach, a'u helynt, a'u bydolrwydd, y maent yn 
ormod eu gofal a'u trafferth i geisio Duw. (4). Rhaid 
symud y rhagfarn sydd yn ein calón yn erbyn Crist : yr 
oedd yr Iuddewon yn ormod eu rhagfarn i'w dderbyn. O ! 
golled y bobl sydd yn gwrthod dyfod at Fab Duw f w 
hachub! 



/ 

IV. Y PARCH. EBEN. RICHARDS, TREGARON. 
(Mewn Cymanfa yn Sir Fon, 1828.J 

" Wele, y mae efe yn dyfod gyd á'r cymmylan ; a phob Uygad a'i gwel ef, 
íe, y rhai a'i gwanasant ef : a holl lwythau y ddaear a alarant o'i blegid ef. 
Felly, Amen."— Dai. i. 7. 

Y gwrthddrych y sonir am daño yma yw M efe," sef Iesu. 

I. Am ei ddyfodiad. Wrth hyn y meddylir ei ail ddyfod- 
iad, Y mae wedi dyfod unwaith ; ond bydd ei ddyfodiad yr 
aü waith yn dra gwahanol i'w ddyfodiad y waith gyntaf— 
fe "ymddengys yr ail waith, heb bechod," Heb. ix, 28. 
Yn ei ddyfodiad cyntaf yr oedd yn dlawd, ac heb le i roddi 
ei ben i lawr ; ond pan y gwelir Ef yn dyfod ar y cymylau, 
fe fydd hyny " gyda nerth a gogoniant mawr." Dyma ei 
ddyfodiad olaf— ei daith olaf, i farnu y byd; ac wedi y 
derfydd hyny, fe á a'i blant adref gydag Ef — " Yr wyf yn 
ewyllysio, lie jrr wyf fi, fod o honynt hwythau hefyd gyd á 
myfi," loan xvii. 24. 

II. Dull ei ddyfodiad — " gydaV cymylau." Y mae hyn 
yn dysgu i ni amryw bethau. (1). Mai oddi uchod y bydd 
yn dyfod. Pan y byddwn ni yn edrych ar y cymylau, i 
fyny y byddwn ni yn edrych ; felly y byddys yn edrych pan 
ymddangoso Crist — i fyny, gan " ddysgwyl am ei Fab Ef o'r 
ne£" (2). Dengys hyn y bydd yn ddyfodiad cyflym — 
" Oblegid fel y daw y fellten o'r dwyrain, ac y tywynna hyd 
y gorllewin; felly hefyd y bydd dyfodiad Mab y dyn," 
Matt xxiv. 27. (3,) Bydd hefyd yn anwrthwyne.bai vasca-V 

Ni fyddai wiw Fw elynion ar y ddaear dreio ei rwystro Fr 
farn: bydd Ef uchod oddi arnynt, ac "yn dyfod gyda'r. 
cymylau." (4). Fe fydd yn dyfod gyda rhwysg mawr. 
Bydd enwogrwydd mawr amo y boreu hwn yn marchog ar 
ei " gwmwl gwyn," " a chanddo ar ei ben goron o aur, ac 
yn ei law grymman Uym," Dat. xiv. 14. (5). Bydd ei ddy- 
fodiad "gyda'r cymylau" yn ddyfodiad amlwg iawn — "A 
phob llygad a'i gwel E£" Bydd llawer o lygaid yn edrych, 
a llawer math o lygaid ; ond "pob llygad a'i gwel Ef :" rhai 
er eu galar a'u dychryn, a rhai er eu cysnr a'u gorfoledd. 
Diwrnod mawr fydd hwnw pan y cawn ei gyfarfod yn yr 
awyr ! Cyn hyny, bid sicr, rhaid myned i gysgu gronyn yn 
y bedd ; ond diwrnod yr adgyfodiad, fe ofala ein Brawd 
Hynaf am ein galw ni yn ddigon buan. Pan y mae plant 
bach yn meddwl fod rhyw beth rhyfedd i fod dranoeth, nid 
ydynt yn foddlawn i fyned i'w gwelyau ; ond y mae y tad 
yn ceisio yn dirion ganddynt fyned, ac yn addaw eu galw i 
fyny boreu dranoeth, Felly ninau, byddwn foddlon i fyned 
i*r bedd ; y mae Brawd i ni wedi bod yno o'n blaen, ac y 
mae yn addaw ein codi ni yn ddigon buan, i gyfarfod ein 
brodyr ar y llawr — U A mi al hadgyfodaf ef yn y dydd 
diweddaf." 

III. Eñeithiau ei ddyfodiad, Bydd yr effeithiau hyn yn 
arswydus i rai pobl, yn enwedig i wrthgilwyr, a'r « rhai a'i 
gwanasant Ef, n &c. : ond bydd rhai ar dir digon cadarn i 
ddweyd — "Tyred, Arglwydd, Tyred, Amen!" 

"Wele'n dyfod ar y cwmwl — 

Mawr yw'r enw sy iddo'n awr, M &c. 

V. Y PARCH. H. GWALCHMAI, LLANIDLOES. 
(Yn Nghymanfa Caergybi, 1830.J 



"Canys meirw ydych, a'ch bywyd a guddiwyd gyd & Chrlst yn Nuw."— 
Col. üi. 3. 



Fe lefarwyd y geiriau hyn fel cymhelliad i ni i " geisio y 
pethau sydd uchod." Y mae genym y rheswm cryfaf i 
wneyd hyn — " Am hynny os cyd-gyfodasoch gyd á Christ, 
ceisiwch y pethau sydd uchod." u Uchod" y mae'r pethau 
mawr; "uchod" y mae Duw, a'i angylion, a'i saint; ac 
" uchod" y mae Crist yn eistedd ar ddeheulaw gorseddfainc 
Duw. Y mae dau beth yn adnod y testyn — ^bywyd a marw- 
olaeth. 

I. Ki a sylwn ar y farwolaeth y sonir am dani yma — 
" meirw ydych." Hyny yw, meirw ydych i'r byd, i'r ddeddf, 
ac i bechod — " Cyfrifwch eich hunain yn feirw i bechod," 
Bhu£ vi, 11. Y mae dau fath o farw — marw i bechod, a 
marw mewn pechod. Y mae'r annuwiol yn marw mewn 
pechod; y mae'r saint yn marw i bechod. Meddai Crist 
wrth yr Iuddewon, gyda golwg ar eu gwrthodiad o hono Ef 
fel Messiah — " Chwi a fyddwch feirw yn eich pechodau," 
loan viü, 24. Dyma y farn drymaf a all ddisgyn ar ddyn ! 
Ond y meddwl yn y testyn ydyw, marw i bechod — i bechod 
yn ei felldith a'i gondemniad ; ac y mae yr hwn a fu farw 
iddo, wedi ei ryddhau oddi wrtho, Rhu£ vi. 7. Felly Crist 
hefyd; "Canys fel y bu efe farw, efe a fufiurwun.yi«itkvk 

bechod," Khuf. vi. 10. Felly credinwyr ; y maent i gyfrif 
eu hunain yn feirw i bechod yn Nghrist Iesu. Ni raid f r 
saint farw dros bechod, fel y damnedigion yn y trueni, er 
ñas gallant hwy byth ddyfod yn rhydd oddi wrtho : ond y 
mae Crist wedi marw dros bechod ar ran credinwyr ; ac ar 
ei waith yn gwneyd hyny, bu farw iddo, nid yn unig ar ei 
ran ei Hun, ond ar ran ei bobl, fel y maent hwy wedi eu 
" rhyddhau oddi wrth bechod" am byth. Nid yw athraw- 
iaeth fel hyn yn arwain i Antinomiaeth a phenrhyddid, 
canys po fwyaf y mae y dyn duwiol yn teimlo eí fod wedi 
marw i bechod yn ei undeb á Chrlst, mwyaf by w ydyw i'r 
teimlad o'i bechadurusrwydd ei hun — " Pan ddaeth y gor- 
chymyn, yr adfywiodd pechod," Rhuf. vii. 9. 

IL Y mae yma fywyd. Y rhai sydd wedi marw i bechod, 
y maent yn meddu ar " fywyd." Crist yw eu bywyd ; Efe 
yw cwbl eu bywyd. 1. Natur y bywyd. (1). Y mae yn 
fywyd o gyfiawnhad — "Ni ddaw i farn, eithr efe a aeth 
trwodd o farwolaeth i fywyd," loan v. 24, Pwy ydynt? 
credinwyr! Yr oeddynt, wrth natur, yn euog, ac o dan 
gondemniad ; ond yn y cyfíawnhad fe roddwyd mantell cyf- 
iawnder am danynt. Dyna'r "wisg briodas" — j "llian 
maín glán a disglaer : canys y llian main ydyw cyfiawnder 
y saint," Dat. xíx. 8. (2). Bywyd o ras ynddynt— "Y 
dwfr a roddwyf iddo, a fydd ynddo yn fiynnon o ddwfr yn 
tarddu i fywyd tragywyddol," loan iv. 14. Nid pwll marw 
ydyw ffynnon; na, peth yn "tarddu" ydyw, ac yn peri 
cysur, a bywyd, a ñrwythlondeb. Nid bywyd llonydd ydyw 
bywyd ffydd — " Gwaith eich fíydd chwi, a llafur eich 

cariad," 1 Thess. i, 4, 2. Diogelwch y bywyd — bywyd 
wedi ei "guddio" ydyw; ac mewn man digon diogel — 
" Gyda Christ yn Nuw." Nid oes neb tebyg i Dduw am 
guddio, Fe guddiodd gorph Moses, fel nad ydyw y diafol, 
na neb arall, wedi llwyddo i ddyfod o hyd iddo ; ond pa 
faint mwy diogel ei enaid ! O ! guddio mawr — " Gyda 
Christ yn Nuw !" Cuddio yn nghariad Duw, — cuddio yn 
nghyfamod Duw,— cuddio yn Nuw ei Hun. Gwyn fyd y 
bobl y mae Duw yn eu cuddio ! 



VL Y PARCH. JOHN HUGHES, WREXHAM. 

( Yn Llangefni, 1830J 

"A phan ddaeth atto ei hun, efe a ddywedodd, Pa sairl gwas cyflog o*r 
eiddo fy nhad sydd yn cael eu gwala a'u gweddill o Cara, a minnau yn marw 
o newyn."— Luc xy. 17. 

Y mae yn y bennod hon dair o ddamegion, a damegion 
fe allai, mwyaf neillduol yr Arglwydd Iesu. Mater mawr y 
bennod ydyw parodrwydd Duw i dderbyn y cymeriadau 
gwaethaf ; ac mor bwysig oedd hyn ar feddwl Iesu Grist, 
fel y llefarodd daír dameg yn olynol, i argraffu y petb ar 
feddyliau ei wrandawyr. Y mae y geiriau hyn yn rhan o 
Ddameg y Mab Afradlon — "A phan ddaeth ato ei hun," &c. 

L Bod áf n, trwy bechod, alian o'i bwylL Felly y dengys 
yr Ysgrythyr i ni — " Pa hyd, chwi ynfydion, y cerwch yn- 
fydrwydd ? ac y casa ftyliaid wybodaeth ?" ** Y ffyliaid a 
ymhyfiydant mewn camwedd," Diar. i. 22; xw.^. "Xx 

ynfyd a ddywedodd yn ei galón, Nid oes un Duw," Salm 
xiv. 1. " O ynfyd, y nos hon," &c, Luc xii. 20. Y mae 
tebygolrwydd rhwog gwallgofrwydd ysprydol a gwallgof- 
rwydd naturiol. (1). Nid oes gan y dyn gwallgof ond 
golwg ysgafn ar y pethau trymaf eu pwys. Pethau pwysig 
ydyw angeu, barn, a thragwyddoldeb; ond yn eu rhyfyg a'u 
hannuwioldeb, nid oes gan ddynion ond golwg ysgafn ac 
arwynebol ar bethau felly. (2.) Y maent yn esgeulus a 
diofal yn ngwyneb y peryglon mwyaf. Rhybuddiodd Lot ei 
berthynasau o'u cyflwr peryglus, ond "yn ngolwg ei ddawon 
yr oedd efe fel un yn cellwair," Gen. xix. 14 Pe gwelid 
dyn mewn ystorm yn chwareu ac yn cellwair ar ben y mast, 
fe ystyrid y dyn hwnw yn wallgof ; ond pa faint mwy gwall- 
gof ydyw y dynion hyny sydd yn gallu chwareu uwch ben 
dinystr a cholledigaeth dragwyddol, (3). Y maent yn 
dewis y pethau gwaelaf o flaen y pethau mwyaf gwerthfawr 
— "Paham y gweriwch arian am yr hyn nid ydyw fara? 
a'ch llafur am jrr hyn nid yw yn digoni ?" Es. lv. 2. (4), 
Gall fod cyfoeth lawer yn perthyn iddo, ond nid oes ganddo 
ef hawl i'w feddu, na gallu i'w ddemyddio. 

II. Y mae Duw yn dwyn pawb y mae yn ei achub, " ato 
ei hun." Beth yw hyny ?-iawn fern am daño ei hun, ar- 
gyhoeddiad o bechod, &c. 

UL Effeithiau hyn ar feddwl yr afradlon — "a minnau 
yn marw o newyn :" nid oedd erbyn hyn yn gwpled dim o'i 
flaen ond mam l 

VIL Y PARCH. HENRY REES, LIVERPOOL. 



(Yn Pentraeth, Mekefin29ain, 1840 J 



u Ac am hyny y mae efe yn Gyfryngwr y cyfammod newydd, megis trwy 
fod marwolaeth yn ymwared oddi wrth y troseddau oedd dan y cyfammod 
cyntaf, y cai y rhai a alwyd dderbyn addewid yr etifeddiaeth dragy wyddol." 
— Heb. iz. 15. 



Nid oedd marwolaeth yr aberthau "dan y cyfammod 
cyntaf" neu yr hen oruchwyliaeth, yn ddigonol i ddwyn 
"ymwared oddi wrth y troseddau" oedd o dan y cyfammod 
hwnw. Nid oedd gallu na chymhwysder ynddynt ond i 
" sancteiddio i bureiddiad y cnawd ;" nis gallent ryddhau 
oddi wrth euogrwydd a melldithion deddf Duw. Ond daeth 
Crist "i ddybenu camwedd" ac i "ddileu pechod, trwy ei 
ofFrymu ei hun ;" ac ar sail yr aberth hwnw y derbyniodd 
seintiau yr hen oruchwyliaeth eu rhyddhad, trwy fod marw- 
olaeth y Cyfryngwr yn rhoddi perfFaith "ymwared oddi 
wrth y troseddau oedd o dan y cyfammod cyntaf." Ac os 
gwnaed hyn & duwiolion yr Hen Destament, y mae ein 
í 4 hymwared" ni o dan y u cyfammod newydd," os yr un, 
yn fwy sicr ; canys dyma Grist bellach wedi marw, a chodi 
o'r bedd, ac " esgyn goruwch yr holl nefoedd." 

L Gallwn sylwi fod Duw, o'i gariad, wedi darparu i ryw 
filoedd o blant dynion "etifeddiaeth dragwyddol." Gelwir hi 
yn "etifeddiaeth," iddangos — (1.) Mai rhoddydyw, ac mai 
nid dynion a'i casglodd. Pan y mae dyn yn caa^s. «»s^*r. 

M 

yn prynu tir, y mae y mab i'r hwn y rhoddir y tir, yn cael ei 
alw yn etifedd. Felly yma — y mae y saint trwy Grist yn 
etifeddion Duw, &c. (2). Gelwir hi hefyd yn " etifeddiaeth," 
o herwydd y berthynas sydd rhwng y saint á Christ. 

IL Ni a ymofynwn beth y mae y saint yn ei etfeddu. 
(1.) Y mae Duw yn dyfod yn Dduw iddynt Y mae 
pob peth a all Duw, a fedd Duw, ac a wna Duw, yn eiddo 
iddynt ; dyma swm y cwbl. Y. mae y ddeddf foesol, yn yr 
ugeinfed bennod o Exodus, yn ddeg o orchymynion ; ond 
weithiau crynhoir hwynt i un gorchymyn mawr — u Car yr 
Arglwydd dy Dduw a'th holl galón," &c. Ac felly y mae 
addewidion y Beibl yn amrywio llawer o ran eu natur a'u 
dyben ; ond dyma swm y cwbl — " Myfi a fyddaf yn Dduw i 
chwi," (2.) Y maent yn etifeddu cyfiawnder. Nid hwy 
a'i casglodd, ond Crist yn ei fywyd a'i angeu. Beth ydoedd 
yn ei wneyd tua Bethlehem, ond parotoi i gasglu ; beth tua 
Nazareth a glanau yr Iorddonen, ond dechreu casglu y 
defnyddiau at eu gilydd ; a chasglu y bu ar hyd ei fywyd i 
gyd, nes cyrhaedd y gair " Gorphenwyd," Bellach, wedi ei 
wisgo yn y cyfiawnder hwn, gall Duw edrych ar y pechadur 
euog yn ddibechod ; yn ei Fab gall edrych arno fel pe Vai 
wedi cyflawni yr holl ddedd£ Mae Duw yn gwenu arno, 
a'r holl briodoliaethau yn gwenu arno ; ac ni welir gwg ar 
wyneb un o honynt byth. (3). Y maent yn etifeddu gras 
y bywyd, Y mae hwn yn fywyd o sancteiddrwydd. Dyma 
ddelw Duw, yspryd Duw yn y dyn yn ei feddiannu, ac yn 
ei wneyd yn deml iddo. Y mae felly yn "etifeddiaeth 
deg," gan fod hapusrwydd yn y cyflawniad o bob gras : 7 

mae pob act o ras yn gwneyd yr enaid yn ddedwydd. Y 
mae dynion yn hapus pan y maent yn caru eu gilydd ; pa 
faint mwy felly, pan y maent yn gallu caru Duw. (4.) Y 
maent yn " etifeddu y ddaear." Er y gall trallodau ddyfod 
i'w rha'n yma, a thlodi, a cbroesau, a chystuddiau, ond y 
mae pob peth yn cydweíthio er daioni iddynt, Rhuf. viii. 28. 
Nis gwn i pwy sydd yn etifeddu y ddaear fel plant Duw ; 
nid oes neb ond hwy a hawl gyfteithlawn i fod yma ; ac y 
mae pob peth yn eiddo iddynt, pa un bynag ai y byd, ai 
bywyd, ai angeu, ai petbau presennol, ai pethau i ddyfod. 
Y mae y cwbl yn ddarostyngedig iddynt, a than deyrnged 
iddynt er eu bymwared a'u hamddiffyn. Y- mae y graig 
dan cyn byn wedi pistyllio dwfr iddynt, a'r nefoedd wedi 
eu portbi á bara ; ac y mae y ser cyn byn wedi bod yn ym- 
ladd eu brwydrau. !Nid oes neb ond duwiolion befyd yn 
gallu gwir fwynhau petbau y byd yma, &c. (5.) Etifeddu 
"y deyrnas a barotowyd er cyn seiliad y byd ; ac yna fe fydd 
Crist yn rhoddi y deyrnas i fyny i'w Dad. Fe fydd hyn yn 
betb mawr yn y nefoedd ! 

/'Addewid yr etifeddiaeth." Nid yw y saint yma yn 
dyfod i gyflawn feddiant o'u hetifeddiaeth, ond y mae yr 
"addewid" yn rboi iddynt yn awr gyflawn bawl iddi. 
Yn ngoleu yr addewid, y maent yn cael ambell gip-olwg ar 
eu hetifeddiaeth — yma y mae bañes y 'stad. Yn yr addewid, 
y mae Duw yn ei rhoddi iddynt ; ac ar sail yr addewid, y 
maent hwythau yn ei derbyn. Meddai Duw yn yr addewid, 
"Mi a fyddaf yn Dduw i ti;" "Amen," meddai y cristion, 
"y Duw hwn fydd fy Nuw i byth !" Y mae'r holl etifedd.- 

iaeth yn selliedig ar gyfiawnder — "Ffyddlawn yw Efe a 
chyfiawn;" a chyfiawnder ydyw yo wir — u Yr Arglwydd 
ein cyfiawnder," Yr Arglwydd ei Hun a'i gwnaeth, ac fe'i 
gwnaeth yn gwbl i bechadur. Nid iddo ei Hun — nid oedd 
amo Ef eisieu cyfiawnder, ond y mae arnom ni ; a dyma fe 
i ni ; ac nid oes dim rhyngom a'i feddu, ond ei dderbyn o 
law yr " addewid." 

VIIL Y PARCH. DAVID JONES, CAERNARFON. 

(Yn Pentraeth, Mawrtk, 1844.J 

" A byddwch bawb yn ostyngedig i'ch gilydd, ac ymdrwsiwch oddi fewn & 
gostyngeidclrwydd.' , — 1 Pedr y. 5. 

I. Ni a ymofynwn, i ddechreu, pa beth yw gostyngeidd- 
rwydd. Khaid gwahaniaethu rhwng gostyngeiddrwydd ac 
yspryd isel, melancolaidd. Gall hwn godi oddi ar wendid 
neu anhwyldeb corph a meddwl ; ac nid yn unig nid oes 
dim rhinwedd neu sancteiddrwydd mewn yspryd felly, ond 
gall, weithiau, fod yn beth pechadurus, a pheri llawer o 
flinder i'p dyn ei hun. Y mae gwir ostyngeiddrwydd 3m 
codi oddi ar syníad teilwng am fawredd Duw, a'n gwaeledd 
a'n trueni ein hunain. Mewn trefn f w ddeall, gall fod yn 
fantais i ni edrych amo yn ngoleu ei wrthwyneb, sef balch- 
der. Y mae yspryd balch, yn yspryd anniddig ac anniolch- 
gar ; ond fe ddy wed y dyn gostyngedig, " Trugaredd yr 
Arglwydd yw na ddarfu am danaf." Y mae y. dyn balch yn 
jstyried ei hun yn uwch na phawb; ac iaith ei galón yw, fel 

y Pharisead — " Yr wyf yn diolch nad wyf fi fel y mae dyn- 
ion ereill; ond rhaid cael gostyngeiddrwydd i ddweyd — 
44 O Dduw, bydd drugarog wrthyf fi, bechadur !" 

Fe caem iawn olwg arnom ein hunain, nis gallem byth 
fod yn falch a ffroen-uchel. Yr ydym mewn llawer o 
bethau yn gydradd á'r anifail tlawd. Yr ydym wedi ein 
Uunio yn yr un modd ac o'r un defhydd; wedi ein tori o'r 
ddaear fel yntau, ac yn cael ein hymborth o honi ; a bydd- 
wn eto yn syrthio i'r ddaear fel yntau. Felly yr oedd 
Solomon yn gweled — "Digwydd meibion dynion a ddigwydd 
?r anifeiliaid : fel y mae y naill yn marw, felly y bydd marw 
y Hall; íe, yr un chwythad sydd iddynt olí; fel nad oes 
mwy rhagoriaeth i ddyn nag i anifail : canys gwagedd yw y 
cwbl. Y mae y cwbl yn myned i'r un lie : pob un sydd o'r 
pridd, a phob un a dry i'r pridd eilwaith," Preg. iii. 19, 20. 
Y mae y dyn gostyngedig yn teimlo ei hun yn ddyledus i'r 
anifail am lawer iawn o bethau. Nerth, — rhaid cael ei fen- 
thyg gan yr anifail ; cyflymdra, — ni feddwn ni ef J rhaid i ni 
ei gael gan yr anifail. Mor ddyledus ydym Fr anifeiliaid 
am lawer o gysuron a moethau bywyd ! Y mae'r ddafad 
dlawd yn tynu oddi am dani bob blwyddyn i'n gwisgo ni, 
&c. Ac er fod enaid gan ddyn a chynneddfau cryfion, eto 
y mae wedi defhyddio y rhai hyn yn llawer gwaeth nag y 
buasai yr anifail. Dyma y rheswm paham y gorchymynir ' 
i ddyn droi at y creaduriaid i ddysgu llawer o rinweddau — 
jr durtur, y wenol, y morgrugyn, &c; "dos at y morgrugyn, 
tydi ddiogyn," &c. ; ac hyd yn oed y pethau hyny y mae yn 
rhagori arnynt, nid oes ganddo le i ymfalchio ; canys y mae 

yr holl ragoriaeth i'w briodoli, nid iddo ei hun, ond i'w 
Greawdwr doeth a da, 

II. Yr angenrheidrwydd am ostyngeiddrwydd. Y mae y 
gras hwn mor anhebgorol angenrheidiol fel ñas gellir cyf- 
lawni unrhyw wasanaeth crefyddol hebddo ; y mae holl 
ddyledswyddau yr efengyl yn gofyn meddwl gostyngedig, a 
chyda yr yspryd yma y maent yn myned yn lled hawdd. ¡ 
Ni fyddai ddim yn anhawdd addoli, pe baem ni yn gallu bod 
yn ddigon gostyngedig ; ac edifarhau am bechod — ni fyddai 
hyny ddim mor anhawdd, ond i ni allu myned yn ddigon 
isel mewn gostyngeiddrwydd, &c. Fe allai mai y ddyled- 
swydd fwyaf anhawdd y w gweddio dros ein gelynion, a gofyn 
i Dduw faddeu iddynt. " Porth cyfyng" y w hwn : ond fe 
aeth Iesu Grist drwyddo ar y groes — " O Dad, maddeu 
iddynt ;" ác fe aeth Stephan drwyddo dan y gawod gerrig — 
u Ac efe a ostyngodd ar ei liniau, ac a lefodd á llef uchel, 
Arglwydd, na ddod y pechod hwn yn eu herbyn," Act, vii. 
60. Nid yw y mynyddoedd uchel yn cael fawr o les oddi 
wrth y gwlaw — y dyffrynoedd wrth eu traed sydd yn cael 
eu benditjiio gan y cawodydd ; felly yr enaid gostyngedig. 
Yn y dyffryndir y tyf y grawnwin : grawn gwylltion sydd 
yn tyfu ar y mynyddoedd uchel. Myfyriwn lawer ar Dduw 
yn ei fawredd, ac ar Grist yn ngostyngeiddrwydd ei gymer- 
iad ; daw hyn á ni i gy wilyddio o herwydd ein balchder, ac 
i ymostwng yn edifeiriol ger bron y Goruchel a'r Dyrchaf- 
edig. 

